title: Lassi Tuovi

text: Ennen siirtymistään valmentajaksi Tuovi pelasi koripalloa Lappeenrannan NMKY:n edustusjoukkueessa. Hän pelasi Korisliigassa kaksi kautta kausina 2002-2003 sekä 2003-2004. Hänen pelaajauransa päättyi polvivammaan.


title: Lassi Tuovi

text: Helmikuussa 2015 Tuovi siirtyi Henrik Dettmannin apuvalmentajaksi turkkilaiseen Besiktaşiin. Hän teki joukkueen kanssa puolentoista vuoden mittaisen sopimuksen.


title: Lassi Tuovi

text: Kaudella 2017–2018 Tuovi toimii ranskalaisen BCM Gravelines-Dunkerque´n apuvalmentajana.


title: Lassi Tuovi

text: Hän toimi kaudesta 2011–2012 kauden 2013–2014 loppuun Lappeenrannan NMKY:n edustusjoukkueen päävalmentajana, mitä ennen hän toimi kaudesta 2004–2005 joukkueen apuvalmentajana. Hän on tehnyt myös työtä lappeenrantalaisen juniorikoripallon parissa, NMKY:n päätoimisena juniorivalmentajana vuosina 2007–2011 ja B-nuorten valmentajana vuosina 2003–2004.


title: Lassi Tuovi

text: Tuovi on käynyt Suomen Koripalloliiton huippuvalmentajakoulutuksen, johon hänet valittiin vuoden 2009 keväällä. Paitsi seurajoukkuevalmentajana, hän on toiminut myös Suomen miesten koripallomaajoukkueen apuvalmentajana ja videokoordinaattorina.


title: Øystein Olsen (piispa)

text: Øystein Olsen (s. 12. elokuuta 1944) on norjalainen metodistipappi. Hän toimi vuodesta 2001 Pohjoismaiden ja Baltian maiden piispana. Tässä ominaisuudessa hän oli myös Suomen Metodistikirkon johdossa. Vuonna 2009 hänen seuraajakseen piispana nousi Christian Alsted.


title: Oikeita asioita

text: Oikeita asioita on suomalaisen laulaja-lauluntekijä Esa Elorannan viides albumi sooloartistina. Se julkaistiin 22. huhtikuuta 2009. Albumilta on julkaistu singlenä kappale "Kaikki tiet", jonka Eloranta laulaa duettona Jorma Kääriäisen kanssa.


title: Øystein Olsen

text: Øystein Olsen voi tarkoittaa ainakin seuraavia henkilöitä:


title: Peruskirja 77

text: Peruskirja 77 (tšek. ja slov. Charta 77) oli epämuodollinen tšekkoslovakialainen kansalaisliike, joka kritisoi poliittista ja valtiovaltaa ihmis- ja kansalaisoikeuksien rikkomisesta, vaikka Tšekkoslovakia oli sitoutunut niihin Helsingin ETY-kokouksessa 1975. Hallitseva kommunistipuolue pyrki vuoden 1968 Tšekkoslovakian miehityksen jälkeen "normalisoimaan" maan politiikkaa eli palauttamaan sen Neuvostoliiton määrittelemiin rajoihin. Peruskirja 77 -liike toimi 1977–1992. Se sai nimensä Peruskirja 77 -nimisestä julistuksesta, joka julkaistiin 1. tammikuuta 1977 ja painettiin pian monissa länsieurooppalaisissa lehdissä. Allekirjoittajat olivat toisinajattelijoita, jotka joutuivat hankaluuksiin hallitsevan järjestelmän kanssa. Toiminnan voi siten rinnastaa kansalaisoikeusliikkeisiin.


title: Peruskirja 77

text: Julistuksen alullepanijoita ja ensimmäisiä allekirjoittajia olivat Václav Havel, Jan Patočka, Zdeněk Mlynář, Jiří Hájek ja Pavel Kohout. Kaikkiaan allekirjoituksia oli aluksi 242, kesään 1977 mennessä niitä oli kertynyt jo kuutisensataa ja vuoteen 1990 mennessä 1400. Allekirjoittajat edustivat eri ammatteja, poliittisia kantoja ja uskonnollisia näkemyksiä. Gustáv Husákin johtama kommunistivalta vainosi 1970- ja 1980-luvuilla Peruskirja 77:n jäseniä. Sadat allekirjoittajat menettivät työpaikkansa, ja useita kymmeniä tuomittiin vankeusrangaistuksiin, joista osa oli pitkäaikaisia. Esimerkiksi Vaclav Havel sai 5 vuoden vankeustuomion lokakuussa 1979. Lähes 400 muutti vainojen takia ulkomaille. Osa peruskirjan allekirjoittajista perusti vuonna 1978 Oikeudettomasti vainottujen puolustuskomitean ("Výbor na obranu nespravedlivě stíhaných", VONS). Tästä kehittyi 1980-luvulla käytäntö viettää maailmanlaajuista päivää "Day of Remembrance for Victims of Stalinism and Nazism", joka on kuitenkin eri asia kuin vainojen uhrien muistopäivä.


title: Peruskirja 77

text: Vuoden 1989 niin sanotun samettivallankumouksen jälkeen moni peruskirjan allekirjoittaja nousi yhteiskunnallisesti merkittävään asemaan. Selvimmin tämä henkilöityy kirjailija Vaclav Haveliin, josta tuli maan presidentti 29.12.1989, sekä toimittaja Jiří Dienstbieriin, josta tuli samaan aikaan ulkoministeri.


title: Mammutti (vuoden 2009 elokuva)

text: Mammutti (, ) on vuonna 2009 valmistunut Lukas Moodyssonin ohjaama elokuva. Globaalin ihmissuhdedraaman pääosissa esiintyvät Gael García Bernal ja Michelle Williams.


title: Mammutti (vuoden 2009 elokuva)

text: Berliinin elokuvajuhlilla osa yleisöstä buuasi "Mammutille". Helsingin Sanomien Nyt-liitteen Anu Silfverberg piti reaktiota yllättävänä, sillä elokuva on hänestä hyvä, joskin ehkä hieman ärsyttävä tietyssä saarnaavuudessaan tai naiiviudessaan.


title: Mammutti (vuoden 2009 elokuva)

text: Nyt-liitteen kriitikko Veli-Pekka Lehtonen piti "Mammuttia" maanläheisempänä kuin siihen usein verrattua "Babelia" (2006). Moodysson ei hänen mukaansa edes yritä kiertä naiiviuttaan, vaan käsittelee poliittisia aiheita ikään kuin ei-politiikkana. Ohjaaja jättää Lehtosen mielestä elokuvansa liiaksikin tarkkailijan asemaan, mutta lisää Moodyssonin monesti tarkentavan keskeisen työryhmänsä (kuvaaja ja leikkaaja) kanssa näennäisen tyhjänpäiväisiin hetkiin, joita esittävät kuvat kasvavat merkitysellisiksi ja tuovat teokseen poikkeuksellista elossa olon tuntua.


title: Synkliini

text: Synkliini on kivikerrostumien aaltomainen painuma. Sen vastakohta on koholla oleva antikliini. Synkliinissä on monissa tapauksessa laakso tai järvi. Joskus synkliinin kerrostumat näkyvät vuoressa. Synkliinin kuluminen voi joskus synnyttää eriskummallisia kalliomuotoja.


title: Who Dares Farts

text: Who Dares Farts on YUP:n vuonna 1989 ilmestynyt ensimmäinen EP-levy. Levyn musiikki on englanniksi laulettua hardcore punkia, poikkeuksena kappaleet ”Ruokaa aion tehdä tänään” ja ”Puren porolta munat”, jotka on laulettu suomeksi. ”Who Dares Farts”-EP julkaistiin alun perin ainoastaan vinyylinä. Kappaleet julkaistiin CD-muodossa vuonna 2003 ilmestyneellä kokoelma-albumilla "The Hippos from Hell & Other Oddities 1988–1990".


title: Who Dares Farts

text: Sävellykset, sanoitukset ja sovitukset YUP.


title: Who Dares Farts

text: A-puoli:B-puoli:


title: Nokia 2600 classic

text: Nokia 2600 classic on Nokian tammikuussa 2008 julkistama matkapuhelin. Puhelimen paino on 73,2 g ja mitat ovat 109,6 × 46,7 × 12 millimetriä. Aalto-yliopiston tutkimuksessa Nokia 2600 classic oli neljänneksi yleisin matkapuhelin Suomessa vuonna 2009.


title: Hermann von Rosenberg

text: Hermann Karl Benjamin von Rosenberg (7. huhtikuuta 1817 Darmstadt - 15. marraskuuta 1888 Haag) oli saksalainen luonnontieteilijä.


title: Hermann von Rosenberg

text: Rosenberg värvättiin Alankomaiden Itä-Intiaan sotilaalliseksi kartoittajaksi, jonka tehtävänä oli suorittaa topografisia tutkimuksia. Hän vietti 30 vuotta työskennellen nykyisessä Indonesiassa. Vuosina 1840–1856 hän palveli Sumatralla ja sen naapurisaarilla. Myöhemmin hän siirtyi siviilihallinnon palvelukseen ja työskenteli kartoittajana ja tutkijana Molukeilla ja Uuden-Guinean länsiosissa. Hän palasi Eurooppaan 1871.


title: Hermann von Rosenberg

text: Rosenberg oli kiinnostunut linnuista ja alkoi 1860-luvulla kerätä näytteitä, jotka hän toimitti Hermann Schlegelille Leidenin yliopiston luonnonhistorialliseen museoon tutkittavaksi ja luokiteltavaksi. Rosenberg nimesi joitakin lintujen alalajeja, muun muassa australianviikunansyöjän ("Sphecotheres vieilloti") alalajin "cucullatus".


title: Hermann von Rosenberg

text: Rosenberg julkaisi joitakin kirjoja ja artikkeleita työstään Itä-Intiassa. Näissä hän kuvailee alueen maantiedettä, eläimistöä, kansanperinteitä ja kieliä. Hänen kuuluisin kirjansa on "Der Malayische Archipel. Land und Leute in Schilderungen, gesammelt während eines dreissigjährigen Aufenthaltes in den Kolonien" (Leipzig. Verlag von Gustav Weigel, 1878). Teoksen kuvitus on painettu puukaiverruksista, jotka oli tehty Rosenbergin alkuperäismaalausten perusteella.


title: Nokia 2680 slide

text: Nokia 2680 slide on Nokian huhtikuussa 2008 julkaisema matkapuhelin. Myyntiin puhelin tuli saman vuoden syyskuussa.


title: Daniel Casey

text:
Daniel Casey (s.1. kesäkuuta 1972, Stockton-on-Tees, Englanti) on englantilainen näyttelijä. Hänet tunnetaan mm. tv-sarjoista "Midsomerin murhat" jossa hän näytteli Gavin Troyta, "Pohjoiset ystävämme", "Loistohotelli Grand", "Steel River Blues" ja "The Bill".
Casey on naimisissa Ellie Caseyn kanssa, heillä on yksi poika Raferty (s.10 kesäkuuta 2006). Hänen isänsä Luke Casey on tv-reportteri.


title: Väski

text: Väski on Naantalissa sijaitseva pieni saari, jossa toimii Väskin Seikkailusaari -teemapuisto. Väskin saari sijaitsee 1,5 kilometriä luoteeseen Kailon saarelta, jossa on Muumimaailma. Väskin länsi- ja eteläpuolella on Luonnonmaan saari.


title: Väski

text: Väskin Seikkailusaari on lähinnä alakouluikäisille tarkoitettu merirosvoteemapuisto. Saarella on muun muassa kotieläimiä, kiipeilyratoja, jousiammuntaa, kullanhuuhdontaa, temppuratoja sekä erilaisia teatteriesityksiä. Saarella on viisi eri aluetta: merirosvosatama, salakuljettajan linnake, kalastajakylä, erakon maja ja metsästäjän leiri. Väskin Seikkailusaari on osa Muumimaailma-"konsernia". Vuonna 2009 Väskin Seikkailusaarella vieraili 24 200 ihmistä.


title: Väski

text: Saareen liikennöi kesäisin kaksi alusta Naantalin vanhankaupunginrannasta puolen tunnin välein: M/S "Rosita", johon mahtuu 100 matkustajaa, ja M/S "Kymppi", johon mahtuu 80 matkustajaa.


title: Väski

text: Vuosina 2003–2005 saarella kuvattiin "Skabadabaduu!"-seikkailukilpailu, jota juonsi Marianna Elisabeth Alanen. Sarja esitettiin MTV3-kanavalla, ja se oli suunnattu lapsille.


title: Väski

text: Vuonna 2003 Väskissä kuvattiin MTV3:lla esitetty kuusiosainen nuorten seikkailusarja "Aarresaaren sankarit". Sarja perustuu legendaan, jonka mukaan Väskin edustalle olisi vuonna 1803 haaksirikkoutunut brigatiini "Petomania", joka kuljetti raha-arkkua ja haaksirikkouduttuaan piilotti sen saareen.


title: Emporia Telecom

text: Emporia Telecom on itävaltalainen matkapuhelinvalmistaja, jonka kotipaikka on Linz. Se valmistaa pääasiassa ikääntyneille tarkoitettuja matkapuhelimia ja oheislaitteita.


title: Robert Christopher Ndlovu

text: Robert Christopher Ndlovu (s. 25. joulukuuta 1955) on katolisen kirkon zimbabwelainen pappi. Hänet vihittiin papiksi 28. elokuuta 1983 ja piispaksi 9. toukokuuta 1999. Hän on toiminut Hwangen hiippakunnan piispana vuosina 1999–2004 ja Hararen arkkipiispana vuodesta 2004. Vuonna 2004 hän kritisoi puheessaan avoimesti Zimbabwen heikkoa ihmisoikeustilannetta.


title: Robert Christopher Ndlovu

text: Ndlovu opiskeli Zimbabwessa ja Keniassa. Hänen lisäkseen Bulawayon arkkipiispa Pius Ncube on arvostellut Robert Mugaben toimintaa.


title: Agomelatiini

text: Agomelatiini (kauppanimet Valdoxan, Melitor, Thymanax) on kemiallinen yhdiste, joka on rakenteellisesti läheistä sukua melatoniinille. Agomelatiini on tehokas agonisti melatoniinireseptoreille ja heikko antagonisti serotoniini-2C (5-HT) -reseptoreille.


title: Agomelatiini

text: Kontrolloidut kokeet ihmisillä ovat näyttäneet, että agomelatiini on verrattavissa paroksetiiniin masennuksen hoidossa. Agomelatiini näytti merkittäviä hyötyjä paroksetiiniin verrattuna, koska SSRI-lääkkeille tyypillisiä hankalia seksuaalisia sivuvaikutuksia ei ollut lainkaan. Koska lääke toimii melatoniinireseptoreissa, agomelatiini näyttää merkille pantavaa paranemista unen laadussa. Kuitenkaan lääke ei aiheuta päiväaikaista väsymystä muiden sedatiivisten masennuslääkkeiden tapaan. Agomelatiinilla on myös ahdistusta poistavia ominaisuuksia, ja se voikin osoittautua hyvin käyttökelpoiseksi ahdistuneisuushäiriöiden hoidossa.


title: Agomelatiini

text: Agomelatiinin löysi ja kehitti eurooppalainen lääkeyhtiö Servier Laboratories Ltd.


title: Agomelatiini

text: Euroopan Unioni antoi Valdoxanille (agomelatiini) myyntiluvan 19. helmikuuta 2009. Lääkevalmistekomitea (CHMP) katsoi kuitenkin, että Valdoxanin edut saattavat olla muiden masennuslääkkeiden etuja pienemmät masennuksen hoidossa.


title: Kylmälaboratorio

text: Kylmälaboratorio on Teknillisessä korkeakoulussa toimiva itsenäinen tutkimuslaboratorio, jossa tutkimuksen pääkohteet ovat matalien lämpötilojen fysiikka, nanoelektroniikka ja aivotutkimus. Kylmälaboratorion perusti vuonna 1965 Olli Lounasmaa, joka johti laboratoriota kunnes jäi eläkkeelle vuonna 1996. Tällöin uudeksi johtajaksi nousi professori Mikko Paalanen. Hänen siirryttyä eläkkeelle seuraajaksi tuli professori Pertti Hakonen.


title: Kylmälaboratorio

text: Laboratorion tunnetuimpia saavutuksia on matalien lämpötilojen yhä voimassa oleva maailmanennätys 100 pikokelviniä. Tärkeimpiä saavutuksia ovat, paitsi useiden kansainvälisten huippututkijoiden koulutus, erittäin tarkan aivojen magneettikuvausteknologian magnetoenkefalografian eli MEGin keksiminen ja rakentaminen.


title: Etelä-Amerikan valtioiden unioni

text: Etelä-Amerikan valtioiden unioni eli UNASUR on kahdentoista Etelä-Amerikan valtion perustama taloudellinen ja poliittinen järjestö. Järjestön perustamissopimus allekirjoitettiin 23. toukokuuta 2008 Brasiliassa. Unioni perustuu kahdelle jo olemassa olevalle järjestölle, Mercosurille ja Andien yhteisölle.


title: Etelä-Amerikan valtioiden unioni

text: Euroopan unioni on ollut Etelä-Amerikan valtioiden unionin mallina. Sen päämääriä ovat poliittinen yhdentyminen ja tasa-arvon edistäminen. Unionin pitkän ajan tavoitteita ovat myös yhteiseen valuuttaan siirtyminen ja vapaan liikkuvuuden avaaminen.


title: Etelä-Amerikan valtioiden unioni

text: Huhtikuussa 2018 kuusi jäsenvaltiota jäädytettiin unionista: Argentiina, Brasilia, Chile, Kolumbia, Peru ja Paraguay. Elokuussa 2018 Kolumbia ilmoitti vetäytyvän unionista.


title: Etelä-Amerikan valtioiden unioni

text: Etelä-Amerikan valtioiden unionilla on neljä virallista kieltä. Järjestön nimi lyhennetään usein espanjan kielen mukaan UNASUR. Koko nimi on eri kielillä seuraava:


title: Etelä-Amerikan valtioiden unioni

text: Järjestön alkuperäiset 12 jäsenmaata ovat seuraavat:


title: Kvanttimekaaninen tila

text: Kvanttimekaniikassa kvanttimekaaninen tila sisältää kaiken havaittavissa olevan tiedon systeemin tilasta. Tiloja voidaan kuvailla tiheysmatriisin avulla. Tiloja on karkeasti jakaen kahdenlaisia: puhtaita ja sekoitettuja tiloja.


title: Kvanttimekaaninen tila

text: Puhdas tila on tila joka voidaan esittää yhdellä yksittäisellä aaltofunktiolla. Aaltofunktio voi tällöin olla superpositiossa jonkin valitun kannan kantavektoreista. Esimerkiksi bra-ket merkintätavan avulla lausuttuna aaltofunktio voi olla tilassa


Kvanttimekaaninen tila


title: Kvanttimekaaninen tila

text: jossa formula_2 ovat valitun kannan kantavektoreita. Tällöin kyseisen puhtaan tilan tiheysmatriisi on muotoa


title: Kvanttimekaaninen tila

text: Tiheysmatriisin matriisiesityksessä komponentti formula_4 on tällöin muotoa


title: Kvanttimekaaninen tila

text: Sekoitettu tila on summa puhtaista tiloista eli sen tiheysmatriisi on muotoa


title: Kvanttimekaaninen tila

text: Puhtaan ja sekoitetun tilan käsitteitä käytetään mm. dekoherenssin kuvaamiseen. Suljetun kvanttisysteemin puhtaan tilan kvanttimekaaninen aikakehitys säilyttää tilan puhtauden. Sen sijaan vuorovaikutus ympäristöön voi aikaansaada puhtaasta tilasta sekoitetun.


title: Reoviridae

text: Reoviridae eli Reovirukset on kaksijuosteisten RNA-virusten heimo, joka voi vaikuttaa ruoansulatuskanavaan ja hengityselimistöön. Reoviruksilla on segmentoitunutta kaksijuosteista RNA:ta (dsRNA) sisältävät genomit. Heimon nimi tulee englanninkielisestä fraasista "respiratory enteric orphan viruses". Englanninkielinen termi "orphan virus" tarkoittaa virusta, johon ei ole yhdistetty yksikään tunnettu tauti. Alkuperäinen nimi on vieläkin käytössä, vaikka nykyään jotkin reovirukset on yhdistetty tiettyin tauteihin, esimerkiksi rotavirukseen.


title: Reoviridae

text: Vaikka reovirustartunnat ovat vähäoireisia, ne ovat ihmisillä kuitenkin aika yleisiä. Virus on helposti löydettävissä ulosteista. Sen lisäksi sitä voi löytää nielu- tai nenäerityksistä, virtsasta, aivo-selkäydinnesteestä tai verestä. Siitä huolimatta, että reovirukset ovat helposti löydettävissä kliinisistä näytteistä, niiden rooli ihmisten taudeissa tai hoidoissa ei ole varma.


title: Beşiktaş JK (koripallo)

text: Beşiktaş JK on turkkilainen koripalloseura ja osa samannimistä yleisseuraa.


title: Beşiktaş JK (koripallo)

text: Seuran miesten joukkue on tunnettu myös sponsorinimillä Beşiktaş Cola Turka (2005–2011), Beşiktaş Milangaz (2011–2012), Beşiktaş İntegral Forex (2013–2015), Beşiktaş Sompo Japan (2015–2016) ja Beşiktaş Aygaz (2016–).


title: Beşiktaş JK (koripallo)

text: Beşiktaş-yleisseura perustettiin vuonna 1903 ja sen koripallojaosto vuonna 1933. Seuran miesten edustusjoukkue voitti ensimmäisen Turkin-mestaruutensa vuonna 1975. Turkin cupin joukkue voitti vuonna 1987. Vuonna 1997 seura putosi korkeimmalta tasolta oltuaan 13:s. Taustalla olivat osin taloudelliset vaikeudet. Beşiktaş nousi kuitenkin pian takaisin korkeimmalle sarjatasolle ja 2010-luvulla seura voitti muun muassa toisen kerran Turkin mestaruuden.


title: Humayun Abdulali

text: Humayun Abdulali (19. toukokuuta 1914 Kobe, Japani − 3. kesäkuuta 2001 Mumbai, Intia) oli intialainen lintutieteilijä ja Salim Alin serkku.


title: Humayun Abdulali

text: Abdulali opiskeli St Xavierin collegessa Bombayssa. Hän keräsi linnunmunia ja lintujen nahkoja Bombayn ympäristöstä ja julkaisi yhdessä Salim Alin kanssa kuusiosaisen kirjoituksen "Birds of Bombay and Salsette" Bombayn luonnonhistoriallisen seuran julkaisuissa (Journal of the Bombay Natural History Society, BNHS) vuosina 1936–1939. Kaikkiaan hän julkaisi 348 artikkelia ja hänen mittavin saavutuksensa oli BNHS:n kokoelmien luettelointi. Hänet valittiin BNHS:n kunniasihteeriksi vuosiksi 1949–1961. Hän johti kahta tutkimusretkeä Andamaaneille ja Nikobaareille 1964 ja 1966. Hän oli perustamassa Borivlin kansallispuistoa ja hänen työnsä ansiosta Intian hallitus laati rajoituksia sammakonjalkojen vientiin.


title: Humayun Abdulali

text: Abdulali nimesi linnuista viherkeisarikyyhkyn ("Ducula aenea") alalajin "andamanica" ja andamaanienhaukkapöllön ("Ninox affinis") alalajin "rexpimenti". Hänen kunniakseen on nimetty uusi sammakkolaji "Nyctibatrachus humayuni".


title: Muotiala

text: Muotiala on kaupunginosa Tampereella. Sen naapurikaupunginosat ovat Jokipohja, Vuohenoja, Korkinmäki ja Turtola. Muotialaan on rakennettu vuodesta 2007 lähtien asuintaloja niin paljon, että lähes kaikki alueen niityt ovat kadonneet. Vuosien 2005 ja 2011 välillä asukasluku on kasvanut 376:sta 1 476:een. Alueella on ennen sijainnut kolme taloa: Muotiala, Penttilä ja Hurinki. Näistä vain Muotiala on enää asuinkäytössä. Penttilä purettiin taimiston rakennuksen yhteydessä. Nykyään paikalla sijaitsee Muotialatalo.


title: Muotiala

text: Huringin talo sijaitsi Muotialantien ja Hallilantien risteyksessä. Nykyään se on Steinerkoulun käytössä.


title: Mestian piirikunta

text: Mestian piirikunta () on piirikunta Samegrelo ja Zemo Svanetin hallintoalueella Georgian länsiosassa. Piirikunnassa on noin 14 200 asukasta (2007) ja sen pinta-ala on 3 045 neliökilometriä. Mestian alue kuuluu historiallisesti ylempään ("zemo") Svanetiaan ja se on svanien kulttuurin sydän. Piirikunnan keskus on Mestian kaupunkityyppinen taajama.


title: Mestian piirikunta

text: Alue on vuoristoinen ja eristäytynyt. Ensimmäinen tie Mestian kaupunkiin rakennettiin vasta vuonna 1935. Mestian piirikunta rajautuu pohjoisessa Venäjään, etelässä Lentekhin, Tškhorotsqun ja Tsalendžikhan piirikuntiin ja lännessä Abhasiaan. Yksi Kaukasuksen merkittävimmistä huipuista, Ušba, kohoaa piirikunnan pohjoisrajalla. Enguri-joki virtaa piirikunnan läpi.


title: Raita Sport Areena

text: Raita Sport Areena on Oulaisissa sijaitseva jäähalli, jossa Oulaisten Huima ja edustusjoukkue Kiekko Haukat pelaavat ottelunsa. Jäähalli rakennettiin vuonna 2000, jolloin sen nimi oli Prorink Areena.


title: Joralf Gjerstad

text: Joralf Gjerstad (11. huhtikuuta 1926 Snåsa, Norja) on norjalainen selvänäkijänä ja kansanparantajana tunnettu henkilö. Kansan keskuudessa hänet tunnetaan myös nimillä "Snåsamannen", "Snåsakallen" tai "Snåsakaill'n". Gjerstadista kertova kirja "Snåsamannen: kraften som helbreder" oli Norjan myydyimpiä kirjoja vuonna 2008.


title: Joralf Gjerstad

text: Gjerstad kertoo oppineensa tuntemaan kykynsä jo lapsuudessaan. Hänen suvussaan oli ollut selvänäköisyyden harrastajia jo aiemminkin. Hän yritti pitää taipumuksiaan piilossa, koska hän itse piti taitojaan raskaana kokemuksena. Palvellessaan "Tysklandsbrigaden"issa 21-vuotiaana sotilaana eräs vanhempi nainen oli ennustanut hänelle, että hän tulisi tunnetuksi koko Norjassa auttaessaan ihmisiä.


title: Joralf Gjerstad

text: Hän on asunut suurimman osan elämästään Snåsassa, josta hänen lempinimensäkin juontaa juurensa. Gjerstad on työskennellyt muun muassa meijerissä maidon laaduntarkkailijana sekä lukkarina Snåsan kirkossa. Hän on ollut naimisissa vaimonsa Signe Marien kanssa vuodesta 1952 ja pariskunnalla on yksi poika, Svein Magnus Gjerstad.


title: Joralf Gjerstad

text: Gjerstad on sanonut itse, että hänen käsityksensä mukaan Jumalan voima vaikuttaa hänen kauttaan, eikä hän itse saa parantavaa vaikutusta aikaan. Hän pitää lahjaansa armolahjana.


title: Joralf Gjerstad

text: Norske leksikonin mukaan noin 50 000 ihmistä on ollut yhteydessä Gjerstadiin joko suoraan tai puhelimen välityksellä ja maine hänen parantamistaidoistaan on levinnyt laajalti. Hän ei ota maksua toimistaan. Gjerstadin taitoja ei ole tutkittu tieteellisesti kontrolloiduissa olosuhteissa.


title: Joralf Gjerstad

text: Vuonna 2006 Norjan yleisradio NRK esitti Gjerstadista kertovan dokumenttielokuvan "Kjenner du varmen?". Se on esitetty useina uusintoina ja esimerkiksi jouluna 2008 lähetetty uusinta keräsi 140 000 katsojaa. Yle on esittänyt elokuvaa nimellä "Parantavat kädet". Loppuvuodesta 2008 Gjerstadista kertova kirja oli myynyt noin 70 000 kappaletta ja se oli eräs Norjan vuoden myydyimpiä kirjoja.


title: Joralf Gjerstad

text: Gjerstad on kertonut ennustaneensa vuoden 2008 talouskriisin vuotta aiemmin, Barack Obaman valinnan presidentiksi, sekä John F. Kennedyn murhan 1963, josta hän oli maininnut myös vaimolleen ja ystävälleen päivää ennen tapahtumaa. Hän pitää raskaana asiana, että ei voi juurikaan kertoa ennalta näkemistään asioista kenellekään. Snåsan kunnanlääkäri Olgeir Haug on kertonut parantuneensa silmäsairaudestaan Gjerstadin välityksellä. Lääkärin mukaan Gjerstad ei ole koskaan kehottanut ihmisiä jättämään lääkkeitään palveluksiensa vuoksi.


title: Joralf Gjerstad

text: Tammikuussa 2009 Gjerstad sai huomattavaa julkisuutta Norjalaisissa medioissa terveysministeri Bjarne Håkon Hanssenin kerrottua julkisesti saaneensa apua Snåsamannenilta. Terveysministerin lausunto herätti paljon kritiikkiä ja keskustelua. Skeptikko James Randi tarjosi Gjerstadille miljoona dollaria, jos hän kykenisi dokumentoimaan parantavat voimansa. Gjerstad on kuitenkin järjestelmällisesti kieltäytynyt valvotuista kokeista voimiensa suhteen. Gjerstad on kritisoinut parantajia, jotka ottavat maksun palveluksistaan. Maksullista rukouspalvelua ylläpitävä Svein-Magne Pedersen puolestaan on kritisoinut Gjerstadia tekopyhäksi ja kertonut hänen saattavansa muut kyseisellä alalla toimivat parantajat huonoon valoon.


title: Mtskhetan piirikunta

text: Mtskhetan piirikunta () on piirikunta Mtskheta-Mtianetin hallintoalueella Georgiassa. Piirikunnassa on noin 65 000 asukasta (vuonna 2007) ja sen pinta-ala on 806 neliökilometriä. Sen keskuksena toimii Mtskhetan kaupunki, jossa asuu yli 7 000 henkeä.


title: Mtskhetan piirikunta

text: Piirikunta sijaitsee hallintoalueensa eteläosassa aivan Georgian pääkaupungin Tbilisin pohjoispuolella. Mtkvari-joki kulkee piirikunnan läpi ja Aragvi-joki yhtyy siihen Mtskhetan kaupungissa. Myös Tbilisin ja Georgian länsiosan välinen päätie ja -rata kulkevat piirikunnan kautta.


title: Diane English

text: Diane English (s. 18. toukokuuta 1948 Buffalo, New York, Yhdysvallat) on yhdysvaltalainen elokuvaohjaaja, käsikirjoittaja ja televisiotuottaja. Hänet tunnetaan parhaiten luomastaan tilannekomediasarja Murphy Brownista, josta hän voitti kolme Emmy-palkintoa vuonna 1989.


title: Diane English

text: Vuonna 2007 hän ohjasi ensimmäisen elokuvansa, Naiset.


title: Wangjing (Peking)

text: Wangjing () on merkittävä asuinalue Chaoyangin kaupunginosassa, Koillis-Pekingissä. Sille on rakennettu lukuisia korkeita asuinrakennuksia 1990-luvun puolivälistä lähtien ja alue pyrkii laajentumaan jatkuvasti. Alueella on myös hyvin paljon eteläkorealaisia maahanmuuttajia, joten aluetta saatetaan kutsua myös Pekingin Koreatowniksi. Korealaisten määrä näkyykin katukuvassa lukuisina korealaisina ravintoloina sekä kaksikielisinä mainoksina.


title: Wangjing (Peking)

text: Alue on neljännen ja viidennen kehätien välissä, joten sillä on laajat bussiyhteydet ja alueelle kulkee myös Pekingin metron 13. linja. Metroasema on kuitenkin rakennettu kauas Wangjingin keskustasta, joten tämä on lisännyt taksien, mopotaksien ja riksojen määrää asukkaiden matkustaessa metroasemalle ja takaisin.


title: Barry Jackson

text: Barry Jackson (29. maaliskuuta 1938 Birmingham – 5. joulukuuta 2013) oli brittiläinen näyttelijä. Hänet tunnettiin parhaiten televisiosarjasta "Midsomerin murhat", jossa hän näytteli tohtori Bullardia. Hän näytteli myös televisiosarjoissa "The Bill", "Holby City", "Sydämen asialla", "Komisario Frost", "Lovejoy" ja "Doctor Who" sekä elokuvassa "Wimbledon".


title: Badaling

text: Badaling () on Kiinan muurin suosituin osa, joka sijaitsee Yanqingin piirikunnassa, maanteitse noin 70 km Pekingin kantakaupungista luoteeseen. Tämä osa muurista rakennettiin Ming-dynastian aikakaudella noin vuonna 1505. Muurin Badalingin osuus on pituudeltaan 7,6 kilometriä. Sen yhteydessä on vartioasema, joka kuvastaa kohdan strategista merkitystä. Badalingin korkein kohta on Beibalou, joka on noin 1 015 metriä merenpinnan yläpuolella.


title: Badaling

text:
Badalingin osuus on entisöity huolella ja vuonna 1957 se avattiin turisteille ensimmäisenä osana koko muurista. Vuonna 1988 Kiinan muuri lisättiin osaksi Unescon maailmanperintöluetteloon, joka lisäsi myös Badalingin tunnettavuutta.
Muurin ympäröivää aluetta on kehitetty matkailijoita palvelevaksi rakentamalla sinne hotelleja, ravintoloita ja köysirata. Badalingin osuus muurista on varsin helposti käveltävissä ja osaan muurista pääsee tutustumaan myös rullatuolilla.


title: Badaling

text: Badaling on Kiinan muurin ruuhkaisin osa. Vuosittain siellä käy miljoonia matkailijoita. Kiinalaiset matkailijat ruuhkauttavat muurin erityisesti kansallisina lomapäivinä lokakuun alussa (1.-7.10.) ja toukokuun alussa (1.-3.5.). Myös kiinalaisten nuorten loma-aikaan heinä-elokuussa muurilla on vilkasta. Badalingin muuriin tutustumiseen vaadittava lippu sisältää pääsyn myös Kiinan muurin museoon ().


title: Badaling

text: Badalingiin pääsee Pekingistä yleisellä bussilla (linjat 877, 919 ja 880 Deshmengin bussiasemalta) tai turistibusseilla tai opastetuilla matkoilla. On mainintoja valebusseista, jotka vievät matkustajia Badlingin sijaan turistimyymälöihin tai esimerkiksi Shuiguaniin (muurin viereinen osa). Aivan muurin lähelle Badalingiin pääsee myös S2-sarjan junilla, sillä Kiinan rautatiet liikennöi junalla Pekingin rautatieasemalta (Pekingin pohjoinen rautatieasema) Badalingin rautatieasemalle (); Badaling on Peking–Baotou radan väliasema. Seudulle johtaa myös G6, eli (maksullisen) Peging–Tiibet moottoritien (Jing-Zang) alkuosa, joka aikoinaan tunnettiin nimellä Badalingin moottoritie.


title: Badaling

text: Ainakin turistikierroksilla on melko suosittua yhdistää Badlingin päiväretkeen tutustuminen Chang Lingin hautaholviin, Ming-dynastian keisari Yonglen hautaholviin. Se on osa Ming- ja Qing-dynastioiden keisarilliset haudat -nimellä tunnettua maailmanperintöluettelon kohdetta.


title: Richard Francis-Bruce

text: Richard Francis-Bruce (s. 12. joulukuuta 1948 Sydney, Uusi Etelä-Wales, Australia) on australialainen elokuvaleikkaaja. Hän on ollut kolmesti ehdolla parhaan leikkauksen Oscar-palkintoon, elokuvista "Air Force One", "Seitsemän" ja "Rita Hayworth – avain pakoon". Hän on leikannut myös elokuvan "Harry Potter ja viisasten kivi".


title: Jóhanna Guðrún Jónsdóttir

text: Jóhanna Guðrún Jónsdóttir (s. 16. lokakuuta 1990 Kööpenhamina, Tanska), tunnetaan paremmin nimellä Yohanna, on islantilainen laulaja, joka edusti Islantia vuoden 2009 Eurovision laulukilpailussa kappaleella ”Is It True?”. Hän sijoittui kilpailussa toiseksi 218 pisteellä jääden 169 pisteen päähän voittajasta.


title: Jóhanna Guðrún Jónsdóttir

text: Yohanna syntyi Kööpenhaminassa, mutta muutti kaksivuotiaana Hafnarfjörðuriin, Islantiin. Hän aloitti esiintymisen ollessaan yhdeksän ja työskenteli Broadway-teatterissa ennen osallistumistaan vuoden 2009 euroviisuihin, missä hän sijoittui toiseksi 218 pisteellä.


title: Jóhanna Guðrún Jónsdóttir

text: Yohannan Euroviisuissa esittämä kappale ”Is It True?” oli yksi iTunesin ladatuimpia kappaleita yhdessä Norjan voittokappaleen ”Fairytale” kanssa. Yohannan esikoisalbumi "Butterflies and Elvis" julkaistiin Islannissa ja Ruotsissa vuonna 2008, ja siltä ensimmäisenä julkaistu single oli ”Miss You”.


title: GOS

text: gOS oli Ubuntu 8.04 LTS:ään perustuva Linux-pohjainen tietokoneen käyttöjärjestelmä, jota on pyritty sovittamaan vähätehoisille tietokoneille ja Googlen kanssa verkossa käytettäväksi. Nimitys gOS tarkoittaa "good Operating System":iä (suom. "hyvä käyttöjärjestelmä"). Käyttöjärjestelmää on käytetty muun muassa Yhdysvalloissa vähätehoisten Wal-Mart:ssa myytävien noin 200 Yhdysvaltain dollarin hintaisten pöytätietokoneiden ensiasennuskäyttöjärjestelmänä.


title: GOS

text: Käyttöjärjestelmä gOS 3.0:n lisäksi on tuotettu gOS 3.1 Gadgets ("Pienohjelmat"), jossa on Googlen käyttäjätunnukseen liittyvien ohjelmien linkit etusivulla.


title: Kailo

text:
Kailo on Naantalissa Naantalinaukolla sijaitseva saari, jossa sijaitsee Muumimaailma ja sen yhteydessä Emma-teatteri sekä muussa osassa saarta kaupunkilaisten virkistysalueita. Kailon omistaa Naantalin kaupunki, ja pääosin se on vuokrattu elämyspuisto Muumimaailma Oy:lle
. Saareen johtaa 250-metrinen ponttonisilta Naantalin vanhastakaupungista, Ailostenniemestä. Suomen tasavallan presidentin kesäasunto Kultaranta sijaitsee 500 metriä Kailosta lounaaseen.


title: Kailo

text: Kailo on Naantalin kaupungin ulkoilusaari, ja noin kolmannes sen pinta-alasta on vapaasti käytettävissä. Saaressa on muun muassa uimaranta, yleisösauna, grillauspaikka, kaksi tenniskenttää sekä lentopallokenttä. Talvisin vapaa liikkuminen on sallittua myös Muumimaailman alueella.


title: Kailo

text: Kailoa reunustaa sen eteläreunassa kalliojyrkänne, minkä lisäksi keskiosassa on erillinen kallioalue. Pohjoisessa taas on kallioinen niemi, jonka on kaupungin hallinnassa. Saaren metsät ovat keskeisiltä osin kalliomännikköä ja katajikkoa, mutta pohjoisosassa on lisäksi kangasmetsää. Rannoilla on rantajyrkänteiden lisäksi sileitä rantakallioita, hiekkaisia uimarantoja ja ruovikoita.


title: Kailo

text: Kailon saari on ollut 1400-luvulta lähtien Naantalin seurakunnan ja sen edeltäjien omistuksessa. Saaren lähistöltä pyydettiin kalaa, ja sen kirsikkametsät tunnettiin laajalti Naantalissa. Kailossa on asunut muun muassa useita pappilan torppareita, joista viimeinen muutti saarelta pois vuonna 1932. Seurakunta otti tämän jälkeen saaren oman käyttöönsä, ja Kailossa pidettiin 1960-luvulta lähtien rippileirejä. Torppareiden viljelemät pellot muuttuivat vähitellen niityiksi.


title: Kailo

text: Vuonna 1977 tehtiin vaihtokauppa, jossa kaupunki sai saaren itselleen seurakunnalta. Kaupunki alkoi kehittää saarta virkistysalueeksi ja rakennutti sinne saunarakennuksen, uimarannan, kesäteatterin ja tenniskentän. Vuonna 1978 valmistui kiinteä liikenneyhteys ponttonisillan muodossa ja kunnallisen vesihuoltoverkoston piirissä Kailo on ollut 1970-luvulta lähtien. Naantalin teatteri esitti kesäteatteria Kailon saaren näyttämöllä 1980-luvun alkupuolelta Muumimaailman tuloon saakka.


title: Kailo

text: Muumimaailma alkoi toimia saarella vuonna 1993, minkä jälkeen sinne on rakennettu lukuisia rakennuksia. Vuonna 2000 aiempi puinen ponttonisilta korvattiin nykyisellä betonisella, koska olemassa oleva silta osoittautui liian ahtaaksi huoltoliikenteelle. Sittemmin Muumimaailman tila Kailossa on jäänyt riittämättömäksi ja sen laajenemistarpeet ovat olleet Naantalissa esillä aika ajoin. Esimerkiksi vuonna 2009 Muumimaailmalla oli Kailossa rakennusoikeutta jäljellä vain 50 neliömetriä. Naantalin kaupunki haluaa kuitenkin säilyttää osan Kailon saaresta avoimena virkistys- ja liikunta-alueena kaupunkilaisille. Vuonna 2017 Naantalin kaupunki ja Muumimaailma Oy neuvottelivat uusista yhteistyö- ja vuokrasopimuksista joka mahdollistaa mm. laajentumisen Kailon saarelta varattaville alueille sekä Nunnakadulle.


title: José Cardoso Sobrinho

text: José Cardoso Sobrinho (s. 30. kesäkuuta 1933) on katolisen kirkon brasilialainen pappi. Hän kuuluu karmeliittoihin. Hän sai vihkimyksensä papiksi 28. huhtikuuta 1957 ja piispaksi 27. toukokuuta 1979. Hänestä tuli vuonna 1979 Paracatun hiippakunnan piispa Minas Geraisin osavaltiossa. Vuodesta 1985 hän on toiminut Olindan ja Recifen arkkihiippakunnan arkkipiispana Pernambucossa. Häntä edelsi Olindassa ja Recifessä Helder Pessoa Câmara.


title: José Cardoso Sobrinho

text: Vuonna 2009 Cardoso Sobrinho nousi kansainvälisiin otsikoihin ekskommunikoituaan isäpuolen pitkään hyväksikäyttämälle 9-vuotiaalle tytölle abortin tehneet lääkärit sekä tytön äidin. Lääkäreillä oli lain takaama oikeus tekoonsa, sillä he katsoivat, että raskaus oli sekä alkanut raiskauksesta että terveysvaara. Cardoso Sobrinho puolustautui väittämällä, että Jumalan laki on maallisten lakien yläpuolella ja että Jumalan lain kanssa ristiriidassa oleva maallinen laki on arvoton.


title: José Cardoso Sobrinho

text: Itse katolisena Brasilian presidentti Luiz Inácio Lula da Silva kertoi olevansa hyvin pahoillaan Cardoso Sobrinhon konservatiivisesta asenteesta.


title: Dalamar

text: Dalamar on Dragonlance-kirjasarjassa esiintyvä fiktiivinen hahmo. Dalamar on Silvanestin Haltia. Hänet karkotettiin Silvanestista harjoittamansa magian vuoksi, joka on Silvanestin Haltiakunnassa luvallista vain yläluokalle. Dalamar on käynyt tornin kokeessa, josta hänellä on todistuksenaan päällään oleva mustakaapu, mikä paljastaa hänet "Nuitarin" palvelijaksi.


title: Dalamar

text: Dalamar lähetettiin alun perin vakoilemaan Raistlin Majerea, sillä Velhojenneuvoston johtaja "Par-Salian" sai vihiä Raistlinin pyrkimyksistä mennä menneisyyteen, ja kukistaa "Fistandatilus".


title: Dalamar

text: Raistlin haavoittaa häntä vakavasti ennen lähtöään. Raistlinin lähdön jälkeen, hän ilmoittaa Velhojenneuvostolle Raistlinin lähdöstä ja alkaa pohtia suunnitelmaa, jolla Raistlinin saisi pysäytettyä.


title: Dalamar

text: Dalamar melkein kuolee Raistlinin siskon, "Kitiaran" hyökätessä hänen kimppuunsa.


title: Sabayon Linux

text: Sabayon Linux on Fabio Erculianin ja Sabayonin kehitystiimin tekemä Gentoo Linuxin epävakaaseen pakettikirjastoon perustuva Linux-jakelupaketti. Sabayonin filosofian mukaan järjestelmän on oltava käyttövalmiina heti asennettua. Näin ollen Sabayon pyrkii antamaan käyttäjille valmiina laajan sovellusvalikoiman ja itse-konfiguroidun käyttöjärjestelmän. Nimi 'Sabayon' tulee italialaisesta zabaione-nimisestä jälkiruuasta, joka tehdään munista . Sabayonin logo on valkokulmapingviinin (englanniksi 'Gentoo' -pingviini) jalanjälki.


title: Sabayon Linux

text: Sabayonin suunnitelma antaa käyttäjälle helposti käytettävän työpaikan, jolla on kiehtova ulkonäkö, hyvä laitteiston havaitseminen ja suuri määrä päivitettyjä ohjelmistopaketteja. Lisää ohjelmia on saatavissa pakettivarastosta. Sabayon tulee sekä x86- että AMD64-formaattina. SpinBase-versio tulee ilman X-palvelinta käyttöliittymää, jotta versio olisi kevyempi ja nopeampi ja sopisi paremmin räätelöintiin.


title: Sabayon Linux

text: Sabayon on julkaistu versiosta 4.1 lähtien ainakin kahdella versiona. Toinen versio käyttää GNOME-työpöytäympäristöä ja toinen käyttää KDE-työpöytäympäristöä.


title: Sabayon Linux

text: Sabayonin päivitykset ovat saatavilla Sabayonin testaajille päivittäin, mutta julkaistaan yleisölle vain viikoittain. Viralliset julkaisut ovat pelkästään päivittäisiä versioita, jotka ovat saaneet syvempää testausta.


title: Sabayon Linux

text:
Tällä hetkellä saatavilla olevat versiot:
Sabayon käyttää samoja olennaisia komponentteja kuin Gentoo Linux-jakelu, muun muassa OpenRC- ja baselayout2-komponenttia. Gentoon kaikki konfigurointivälineet, kuten esimerkiksi etc-update ja eselect, ovat täysin toimivia. Sabayon sisältää myös lisää välineitä, joiden avulla voi automaattisesti konfiguroida järjestelmäkomponentteja kuten OpenGL:a. Sabayon tarjoaa omisteisia video-ajureita sekä nVidia- että ATI-laitteistoon. Omisteisia video-ajureita otetaan käyttöön jos yhteensopiva laitteisto havaitaan ja muuten avoimen lähdekoodin ajureita käytetään. Automaattisen ajureiden konfiguroinnin takia Compiz Fusionia ja KWinia käyttävät Sabayonin GNOME- ja KDE-versiot vastaavasti. Verkkokorttien ja nettikameroiden havaitseminen ja konfigurointi on samalla tavalla automaattinen. Useimmat tulostimet havaitetaan automaattisesti, mutta niiden käyttöönotto vaatii manuaalista konfigurointia CUPS-littymän kautta.


title: Sabayon Linux

text: Sabayon Linux sisältää kaksi paketinhallintajärjestelmää. Portage periytyi Gentoosta, kun taas Entropy luotiin Sabayoniin. Portage lataa lähdekoodia ja kääntää sitä erityisesti kohdejärjestelmää varten, kun taas Entropy hallitsee palvelimista ladattuja binääritiedostoja. Binääritiedostot käännetään Gentoo Linuxin unstable-puusta. Tämä tarkoittaa, että järjestelmä on täysin yhteensopiva Gentoo-järjestelmään, joka käyttää samaa kääntämiskonfigurointia. Taitavimmat käyttäjät voivat käyttää Gentoo-järjestelmän koko joustavuutta Portagella ja muut käyttäjät voivat helposti ja nopeasti hallita sovelluksia ja päivityksiä Entropylla.


title: Jobie Dajka

text: Jobie Dajka (11. joulukuuta 1981 Bourke, Uusi Etelä-Wales, Australia – 7. huhtikuuta 2009 Adelaide, Etelä-Australia) oli australialainen ratapyöräilijä.


title: Jobie Dajka

text: Dajka saavutti ratapyöräilyn junioreiden MM-kilpailuissa 1998 hopeaa joukkuesprintissä. Vuoden 1999 kisoissa hän sai kultaa eräajossa ja joukkuesprintissä sekä pronssia kilometrin aika-ajossa.


title: Jobie Dajka

text: Dajka sai ensimmäisen aikuisten arvokisamitalinsa kuuluttuaan Australian hopeajoukkueeseen Antwerpenin MM-kilpailujen joukkuesprintissä 2001. Samana vuonna hän voitti keirin-ajon maailmancup-osakilpailun Ipohissa. Ballerupin MM-kilpailuissa 2002 hän voitti kultaa keirinissä ja sai hopeaa eräajossa ja joukkuesprintissä. Manchesterin kansainyhteisön kisoissa hän saavutti kultaa joukkuesprintissä ja pronssia eräajossa. Stuttgartin MM-kilpailuissa 2003 hän sijoittui toiseksi eräajossa ja keirinissä.


title: Jobie Dajka

text: Vuonna 2004 Dajka voitti keirinin maailmancup-osakilpailun Sydneyssä. Häntä ei kuitenkaan valittu Australian joukkueeseen Ateenan olympialaisiin valehtelun vuoksi. Hän ei ollut kertonut käynnissä olleissa dopingtutkimuksissa ottaneensa vitamiinia ruiskeena. Dajkaa ei varsinaisesti epäilty dopingista, mutta olympiajoukkueesta putoaminen oli hänelle niin kova isku, että hän sairastui masennukseen ja alkoholismiin.


title: Jobie Dajka

text: Dajka teki paluun maajoukkueeseen 2005. Hän voitti eräajon Australian mestaruuden ja saavutti samassa lajissa pronssia Los Angelesin MM-kilpailuissa. Hän sai kuitenkin kolmen vuoden kilpailukiellon hyökättyään Australian maajoukkueen päävalmentajan Martin Barrasin kimppuun. Rangaistus lyhennettiin sittemmin vuoden mittaiseksi.


title: Jobie Dajka

text: Dajka löydettiin kuolleena kotoaan 7. huhtikuuta 2009. Poliisin mukaan kuolemaan ei liittynyt epäselvyyksiä.


title: Svitlana Loboda

text: Svitlana Serhijivna Loboda (, , s. 18. lokakuuta 1982 Kiova) on ukrainalainen poplaulaja.


title: Svitlana Loboda

text: Loboda valittiin vuonna 2004 Nu Virgos -yhtyeeseen (myöhemmin VIA Gra). Loppuvuodesta hän kuitenkin lähti soolouralle ja julkaisi ensimmäisen levynsä oman levynsä marraskuussa 2005.


title: Svitlana Loboda

text: Hän edusti Ukrainaa Eurovision laulukilpailussa 2009 kappaleella ”Be My Valentine! (Anti-Crisis Girl)”. Kilpailun finaalissa hän sijoittui kahdenneksitoista 76 pisteellä.


title: Stephen Wiltshire

text: Stephen Wiltshire MBE, (s. 24. huhtikuuta 1974 Lontoo, Englanti) on arkkitehtuuriin erikoistunut taiteilija, joka on diagnosoitu autistiksi. Wiltshire syntyi Lontoossa, mutta hänen vanhempansa ovat Karibialta. Hänellä on erikoinen kyky piirtää kaupunkimaisemia vain lyhyen kertakatselun jälkeen. Hän on savant, yksi noin sadasta erityislahjakkaasta autistista.


title: Stephen Wiltshire

text: Wiltshire ei puhunut varhaislapsuudessa, ja kolmevuotiaana hänellä diagnosoitiin Kannerin oireyhtymä. Hänen isänsä kuoli samana vuonna moottoripyöräonnettomuudessa. Viisivuotiaana Stephen meni lontoolaiseen Queensmillin kouluun, jossa hänen kiinnostuksensa piirtämiseen tuli ilmi. Hän alkoi ilmaista itseään piirtämällä. Kahdeksanvuotiaana hän alkoi piirtää kuvitteellisia maanjäristyksen jälkeisiä kaupunkimaisemia ja autoja.


title: Stephen Wiltshire

text: Opettajat alkoivat kannustaa Wiltshirea piirtämisessä, ja heidän avullaan hän vähitellen yhdeksänvuotiaana oppi puhumaan. Kymmenvuotiaana hän piirsi sarjan Lontoon maamerkkejä, yhden kutakin kirjainta kohti, ja nimitti sen "Lontoon aakkosiksi".


title: Stephen Wiltshire

text: Vuonna 1987 Wiltshire oli mukana BBC:n ohjelmassa "The Foolish Wise Ones". Kokoelma hänen töitään julkaistiin samana vuonna nimellä "Drawings". Wiltshire voi katsoa kohdetta kerran ja piirtää siitä sitten hyvin tarkan ja yksityiskohtaisen kuvan. Hän on piirtänyt koko Lontoon keskustan tehtyään helikopterimatkan sen yllä. Hän tekee myös kuvitteellisia maisemia, kuten piirroksen St. Paulin katedraalista liekkien keskellä. Vuonna 2003 hänen töistään järjestettiin retrospektiivinen näyttely Orleans House -galleriassa Twickenhamissa Lontoossa.


title: Stephen Wiltshire

text: Wiltshiren työstä on tehty useita televisiodokumentteja. Neurologi Oliver Sacks on kirjoittanut hänestä luvun "Prodigies" kirjassaan "An Anthropologist on Mars".


title: Stephen Wiltshire

text: Wiltshiren piirustuksista julkaistuja kirjoja ovat "Drawings" (1987), "Cities" (1989), "Floating Cities" (1991) ja "Stephen Wiltshire's American Dream" (1993).


title: Stephen Wiltshire

text: Vuosina 1995–1998 Wiltshire opiskeli lontoolaisessa taidekoulussa City and Guilds of London Art School Lambethissa Etelä-Lontoossa.


title: Stephen Wiltshire

text: Toukokuussa 2005 Wiltshire teki pisimmän panoraamatyönsä ulkomuistista Tokiossa, jossa hän piirsi kymmenmetriselle kankaalle seitsemän päivää tehtyään lyhyen helikopterilennon kaupungin yläpuolella. Hän on sittemmin kiertänyt piirtämässä eri puolilla maailmaa.


title: Stephen Wiltshire

text: Vuonna 2006 Stephen Wiltshire palkittiin kunniamerkillä Member of the Order of the British Empire taiteen hyväksi tekemästään työstä. Hän avasi syyskuussa 2006 oman gallerian Lontoon Pall Mallin varrella olevassa Royal Opera Arcadessa.


title: FAIR

text: Fairness & Accuracy In Reporting (FAIR) on yhdysvaltalainen järjestö, joka analysoi mediaa kriittisesti vasemmistolaisesta näkökulmasta. Vasemmistoaktivisti Jeff Cohen perusti järjestön vuonna 1986 ja sen tukikohta on New Yorkissa. Järjestö kuvailee itseään "sensuurin vastaiseksi" ja kertoo puolustavansa toimittajia, jos heitä pyritään vaientamaan. FAIR tekee yhteistyötä sekä toimittajien että aktivistien kanssa.


title: FAIR

text: FAIR:in mukaan kriittinen ja aggressiivinen media on elintärkeä hyvin informoidussa demokratiassa. Ongelmaksi muodostuu FAIR:in mukaan valtavirtamedian hampaattomuus politiikan ja talouden vallanpitäjiä kohtaan, joita median tulisi tarkkailla. FAIR:in mukaan näkökulmien määrä valtavirtamediassa on rajattu. Korporatiivisen median uutisointi mainostulojen kasvattaminen mielessä on järjestön mukaan uhka itsenäiselle journalismille. Tähän haasteeseen vastaamiseksi perustettiin FAIR. Tarkoituksena on vahvistaa itsenäistä ja ei-kaupallista kriittistä journalismia.


title: FAIR

text: Vuonna 1990 New York Timesin Walter Goodman kirjoitti artikkelin FAIR:ista ja Accuracy in Media -järjestöstä. Hänen mukaansa järjestöjen esittämä kritiikki on aina provokatiivista ja tendenssimäistä. Goodmanin mukaan FAIR:in ennakkoluulot keskittyvät lähinnä oikeistoon.


title: FAIR

text: "Mainostan FAIR:ia minne tahansa menenkin. Se on yksi tärkeimmistä demokratiaa edistävistä projekteista USA:ssa."


title: FAIR

text: —Barbara Ehrenreich


title: FAIR

text: "Mitä FAIR-yhteisö - ja painotuksen tulisi olla sanassa yhteisö - on saavuttanut näiden vuosien aikana on melko merkittävää. On paljon ihmisiä, ja minä yhtenä heistä, jotka odottavat innolla mitä tuleman pitää, oivaltavia tarkennuksia, informaatiota, yleistä valaistumista, mitä epäilemättä on edessämme. Haluaisin onnitella yhteisöä upeista saavutuksista ja toivon että monet muut tuntevat rohkaisun liittyä tähän laajalti tärkeään työhön."


title: FAIR

text: —Noam Chomsky


title: FAIR

text: "FAIR toimii yksinään, ikään kuin demokraattisen journalismin puolustajana. En voi edes kuvitella mitä tekisimme ilman sitä."


title: FAIR

text: —Robert W. McChesney


title: Jimmy Hart

text: Jimmy Hart (1. tammikuuta 1944 Jackson, Mississippi, Yhdysvallat) on showpainimanageri ja showpainija. Hän on manageroinut monia kuuluisia painijoita, kuten Hulk Hogania, Jerry "The King" Lawleria, Ted DiBiasea, ja The Honky Tonk Mania. Hänet on valittu vuoden manageriksi 1987 ja 1994.


title: Kongon tasavallan jalkapallomaajoukkue

text: Kongon tasavallan jalkapallomaajoukkue edustaa Kongon tasavaltaa jalkapallon miesten maajoukkuekilpailuissa. Sitä hallinnoi Kongon tasavallan jalkapalloliitto.


title: Kongon tasavallan jalkapallomaajoukkue

text:
Kongon tasavallan maajoukkue ei ole selviytynyt kertaakaan MM-kilpailujen lopputurnaukseen. Afrikan-mestaruuskilpailujen lopputurnauksessa joukkue esiintyi ensimmäisen kerran Etiopian kisoissa 1968, jolloin se putosi jatkosta ensimmäisellä kierroksella.
Kamerunin kisoissa 1972 Kongo voitti Afrikan-mestaruuden. Sijoituttuaan alkulohkossaan toiseksi se kukisti välieräottelussa Kamerunin 1–0 ja loppuottelussa Malin 3–2. Egyptin kisoissa 1974 Kongon tasavalta voitti alkulohkonsa. Välieräottelussa se hävisi Sambialle jatkoajan jälkeen 2–4 ja pronssiottelussa Egyptille 0–4 sijoittuen neljänneksi.


title: Poolo kesäolympialaisissa 1936

text: Poolo palasi olympialaisten ohjelmaan Berliinin kesäolympialaisissa 1936, jolloin lajia pelattiin 3.–8. elokuuta. Poolossa ei ollut kisattu olympiatasolla kaksissa edellisissä olympialaisissa, Amsterdamissa vuonna 1928 eikä Los Angelesissa vuonna 1932. Berliinin olympiakisat jäivät myös viimeisiksi olympialaisiksi, joissa poolo oli mukana.


title: Poolo kesäolympialaisissa 1936

text: HUOMIO:KOK:n olympiamitalistitietokanta näyttää mitalisteiksi ainoastaan pelaajat, jotka pelasivat turnauksessa ainakin yhden ottelun. Varamiehiä ei ole listattu mitalistien joukkoon.


title: Poolo kesäolympialaisissa 1936

text: Jokainen valtio sai osallistua olympialaisten poolokilpailuun lähettämällä yhden, maksimissaan kahdeksan hengen joukkueen. Yhteensä 21 poolonpelaajaa viidestä eri maasta pelasi Berliinin olympiapoolossa ainakin yhden ottelun. Alla olevien joukkueiden pelaajissa mukana myös varamiehet.


title: Keskinäisen riippuvuuden julistus

text: Keskinäisen riippuvuuden julistus: Uusi maailmanetiikka () on Kansainvälisen humanistisen ja eettisen liiton (IHEU) kymmenennen Humanistisen maailmankongressin lopuksi vuonna 1988 hyväksytty julistus. Buffalossa New Yorkin osavaltiossa Yhdysvalloissa järjestetyssä kongressissa oli tuhatkunta osallistujaa eri puolilta maailmaa.


title: Keskinäisen riippuvuuden julistus

text: Julistuksen pyrkimys on olla hyväksymättä ihmisen tekojen ja toiminnan eettisen arvon perustaksi mitään vähäisempää kuin niiden merkitys koko ihmiskunnan hyvinvoinnin kannalta. Julistus tähtää siihen, että ihminen katsoo olevansa ensiksi koko ihmiskunnan jäsen ja vastuullinen sille ja vasta sen jälkeen jäsen pienemmissä ryhmissä kuten valtioissa. Näiden yksiköiden arvo ja merkitys voidaan suhteellistaa koko ihmiskunnan hyvää vasten. Julistus on tarkoitettu jokaiselle ihmiselle mahdolliseksi noudattaa omassa jokapäiväisessä elämässään.


title: Keskinäisen riippuvuuden julistus

text: Julistus on kymmenen tutkijan luomus. Nämä suosittelijat ovat Mario Bunge, Bonnie Bullough, Vern Bullough, Jose Delgado, Herbert Hauptman, Paul Kurtz, Gerald Larue, Jean-Claude Pecker, Max Rood ja Svetozar Stojanovic.


title: Keskinäisen riippuvuuden julistus

text: Keskinäisen riippuvuuden julistus liittyy samaan jatkumoon kansainvälisen aatteellisen humanismin linjanvedossa kuin "Humanistinen manifesti" (1933), "Humanistinen manifesti II" (1973) ja "Sekulaarihumanistinen julistus" (1980). Nekin ovat muodoltaan yksityisten humanistiliikkeen vaikuttajien suosituksia tai vetoomuksia.


title: Keskinäisen riippuvuuden julistus

text: Julistus jakautuu esipuheen lisäksi neljään lukuun. Ne ovat "Maailmanlaajuisen moraalisen yhteisymmärryksen tarve", "Ihmisoikeudet", "Ihmisvelvollisuudet" ja "Maailmanyhteisön etiikka".


title: Keskinäisen riippuvuuden julistus

text: Ensimmäinen luku on arvio ihmiskunnan tilanteesta. Se päättyy johtopäätökseen: ”On polttava tarve kehittää uusia poliittisia, taloudellisia, kulttuurisia ja yhteisöllisiä laitoksia, jotka tekevät maapallon eri osien rauhanomaisen rinnakkaiselon ja yhteistyön mahdolliseksi. Ennen kuin tämä on kuitenkaan mahdollista täysin saavuttaa, on olennaista, että me pääsemme aitoon maailmanlaajuiseen eettiseen yhteisymmärrykseen, joka tunnustaa vastuumme ja velvollisuutemme maailmanyhteisöä kohtaan.”


title: Keskinäisen riippuvuuden julistus

text: Toinen luku toistaa YK:n Ihmisoikeuksien julistuksen keskeisen sisällön.


title: Keskinäisen riippuvuuden julistus

text: 1) Kaikki ihmiset ovat syntyneet tasa-arvoisiksi (oikeudellinen yhdenvertaisuus).


title: Keskinäisen riippuvuuden julistus

text: 2) Heillä on oikeutensa ja vapautensa sukupuoleen, rotuun, kieleen, uskontoon, poliittisiin näkemyksiin, vakaumukseen, kansalliseen tai yhteisölliseen alkuperään, omaisuuteen tai syntytaustaansa katsomatta.


title: Keskinäisen riippuvuuden julistus

text: 3) Oikeus henkilökohtaiseen turvallisuuteen ja itsepuolustukseen.


title: Keskinäisen riippuvuuden julistus

text: 4) Perustava oikeus henkilökohtaiseen vapauteen. Tämä sisältää (a) vapauden tahdonvastaisesta palvelusta tai orjuudesta, (b) vapauden vainosta, (c) ajatuksen ja omantunnon vapauden, (d) puhe- ja ilmaisuvapauden ja (e) moraalisen vapauden arvojensa ilmaisemiseen ja elämäntapansa noudattamiseen, niin pitkälle kuin se ei häiritse toisia tai estä heitä harjoittamasta oikeuksiaan.


title: Keskinäisen riippuvuuden julistus

text: 5) Oikeus yksityisyyteen, joka merkitsee sitä, että toisten oikeuksia tulee kunnioittaa seuraavat seikat huomioon ottaen: (a) luottamuksellisuus, (b) oman ruumiinsa hallinta, (c) seksuaalinen mieltymys ja suuntautuminen, (d) elämäntapa, (e) lisääntymisen vapaus, (f) syntyvyyden säännöstely, (g) omaan harkintaan perustuva terveydenhoito ja (h) oikeus kuolla arvokkaasti.


title: Keskinäisen riippuvuuden julistus

text: 6) Oikeus älylliseen ja sivistykselliseen vapauteen, johon sisältyy: (a) vapaus saada tietoja ja harjoittaa tutkimusta, (b) oikeus asianmukaiseen kasvatukseen, (c) oikeus sivistykselliseen itsensä kehittämiseen ja (d) oikeus julkaista ja ilmaista näkemyksensä.


title: Keskinäisen riippuvuuden julistus

text: 7) Oikeus asianmukaiseen terveydenhoitoon.


title: Keskinäisen riippuvuuden julistus

text: 8) Vapaus puutteesta, joka tarkoittaa sitä, että yhteiskunnan pitäisi taata (a) oikeus työhön, (b) perustarpeiden tyydyttäminen silloin, kun yksilö ei kykene huolehtimaan itsestään, (c) vanhustenhoito, (d) vammaisten hoito, (e) oikeus kohtuulliseen vapaa-aikaan ja rentoutumiseen.


title: Keskinäisen riippuvuuden julistus

text: 9) Taloudellinen vapaus, johon sisältyy (a) omistusoikeus, (b) oikeus järjestäytyä ja (c) suoja väärinkäytöksiltä.


title: Keskinäisen riippuvuuden julistus

text: 10) Moraalinen tasa-arvo, joka tarkoittaa tasavertaisia mahdollisuuksia ja tasavertaista osallistumista.


title: Keskinäisen riippuvuuden julistus

text: 11) Yhtäläinen lain suoja, joka on olennainen vapaassa yhteiskunnassa: (a) oikeus rehelliseen oikeudenkäyntiin, (b) oikeus suojaan mielivaltaiselta vangitsemiselta tai epätavalliselta rangaistukselta, (c) oikeus inhimilliseen kohteluun.


title: Keskinäisen riippuvuuden julistus

text: 12) Oikeus osallistua kansanvaltaisesti hallintoon, joka sisältää täydet kansalaisoikeudet: (a) äänioikeuden, (b) laillisen oikeuden oppositioon, (c) kokoontumis- ja yhdistymisvapauden ja (d) oikeuden uskonnolliseen uskoon tai uskomatta olemiseen.


title: Keskinäisen riippuvuuden julistus

text: 13) Oikeus avioliittoon ja perheeseen: (a) oikeuden avioitua tai asua avoliitossa, (b) eroamisoikeuden, (c) oikeuden perhesuunnitteluun, (d) oikeuden synnyttää ja kasvattaa lapsia ja (e) oikeuden asianmukaiseen lastenhoitoon.


title: Keskinäisen riippuvuuden julistus

text: 14) Lasten oikeus suojaan väärinkäytöltä ja ruumiilliselta pahoinpitelyltä tai kulttuuriselta riistolta.


title: Keskinäisen riippuvuuden julistus

text: Kolmas luku korostaa yksilöiden vastuuta muille ihmisille. Se päättyy seuraavasti:


title: Keskinäisen riippuvuuden julistus

text: Neljäs luku alkaa sen käsityksen ilmaisemisella, että aatteellisella humanismilla voi olla merkittävä osuus autettaessa muodostamaan todellinen maailmanyhteisö. Sen jälkeen tulee joukko ehdotuksia. Ensimmäinen on maailmanlaajuisen moraalisen tietoisuuden kehittäminen keskinäisestä riippuvuudestamme ja halu pehmentää aikojen kuluessa kovettuneita asenteita, jotka estävät yhteisymmäryksen. Toinen päättyy: ”Olemme kasvotusten yhteisen haasteen kanssa kehittää tieteellistä kasvatusta maapallon laajuudessa ja kriittisen järjen ja ymmärryksen arvostamista keinona ratkaista ihmisen ongelmat ja lisätä ihmisen hyvinvointia.” Muut ehdotukset korostavat maailmanlaajuisten kansanvaltaisten laitosten tarvetta kaikkien ihmisten suojaksi, kehitysyhteistyötä, uutta maailman talousjärjestelmää, poliittisen kansanvallan yleispätevää arvoa, ihmisten kansainvälistä kanssakäymistä ja luonnonsuojelua.


title: The War on Democracy

text: The War on Democracy on palkittu dokumenttielokuva. Se julkaistiin 15. kesäkuuta 2007 Englannissa.


title: The War on Democracy

text: Dokumentissa journalisti John Pilger käy läpi Latinalaisen Amerikan poliittista tilannetta ja historiaa. Hän kuvaa elokuvassa Venezuelaa, Chileä ja Boliviaa ja analysoi Yhdysvaltain roolia näiden maiden historiassa. Elokuvassa Pilger esittää Bushin hallinnon yrittäneen kaataa Hugo Chavezin hallinnon tukemalla vallankaappausta vuonna 2002. Lisäksi Pilger analysoi CIA:n roolia Augusto Pinochetin valtaannousussa Chilessä 1973 ja School of the Americasin roolia kuolemanpartioiden kouluttajana ja tukijana Latinalaisen Amerikan eri maissa.


title: The War on Democracy

text: Elokuva esitettiin mm. Cannesin ja Glasgown elokuvajuhlilla 2007.


title: Karvetin koulu

text: Karvetin koulu on Naantalissa, Karvetin kaupunginosassa sijaitseva vuonna 1985 valmistunut alakoulu. Koulussa on noin 200 oppilasta, yhdessätoista perusopetusryhmässä. Näin ollen yhdellä luokalla on keskinmäärin 18 oppilasta. Karvetin koulussa on myös opetusta erityistä tukea tarvitseville kommunikaatiovaikeuksisille lapsille, sekä kolme erityisluokanopettajaa jotka ohjaavat pienryhmiä.


title: Karvetin koulu

text: Koulussa on 511 m² liikuntasali, koripallokenttä ja välittömässä läheisyydessä lämmitettävä tekonurmikenttä. Koulua laajennettiin vuosina 2008-2009, jolloin laajennusosaan tuli uusia luokkatiloja, terveydenhoitajan ja kiinteistönhoitajan tilat sekä tekonurmen käyttäjien pukuhuonetilat. Hankkeen kustannukset olivat 2,8 miljoonaa euroa.


title: Karvetin koulu

text: Karvetin koulun keittiö valmistaa oman koulun lisäksi Karvetin päiväkodin, Tammiston päiväkodin, Nuhjalan päiväkodin, Isotalontien ryhmäperhepäiväkodin sekä Karvetin varahoitokodin ateriat.


title: Karvetin koulu

text: Karvetin koululla on järjestetty vuosina 2006 ja 2008 footbagin Suomen-mestaruus-kilpailut sekä vuonna 2004 verkkofootbagin kaksinpelin SM-kisat.


title: Särkänsalmen silta

text: Särkänsalmen silta on Naantalissa seututiellä 189 (Rymättyläntie) sijaitseva noin 240 metriä pitkä silta. Ennen kuntien yhdistymistä silta oli Naantalin ja Merimaskun rajalla. Silta yhdistää toisiinsa Luonnonmaan ja Särkän saareen, josta kulkee pengertie Rymättylän ja Merimaskun pääsaaren Otavaan.


title: Särkänsalmen silta

text: Sillan alittavan väylän syvyys on 5 metriä, ja sillan suurin sallittu alikulkukorkeus on 16,5 metriä. Sillan alitse olisi kuitenkin mahdollista ajaa 17,0-metrisellä veneellä.


title: Särkänsalmen silta

text: Särkänsalmen siltaa kulkevan seututien 189 eli Rymättyläntien keskivuorokausiliikennemäärä oli vuonna 2005 noin 5 600 ajoneuvoa vuorokaudessa, kesällä noin 7 100 ajoneuvoa vuorokaudessa. Rymättylästä ja Merimaskusta mantereelle suuntautuva liikenne kulkee pääasiassa Särkänsalmen sillan kautta.


title: Särkänsalmen silta

text: Särkänsalmeen saatiin moottorilossi vuonna 1935. Lossiliikenne jatkui aina Särkänsalmen sillan valmistumiseen asti ja loppuaikoina kahdella lossilla. Virallisesti silta avattiin 14. heinäkuuta 1970, jolloin sen vihki käyttöön tasavallan presidentti Urho Kekkonen. Silta maksoi 50 miljoonaa markkaa vuoden 2000 rahassa. Silta yhdisti entiset Merimaskun ja Rymättylän kunnat kiinteällä tieyhteydellä mantereeseen.


title: Särkänsalmen silta

text: Vuosina 2006-2007 silta peruskorjattiin. Tällöin uusittiin sillan reunapalkit, kaiteet, vesieristykset, päällysteet, maa- ja välituen pinnoitukset sekä kannen alapuolinen teräsrakenne, joka pintakäsiteltiin uudelleen. Korjaustyö maksoi 1,5 miljoonaa euroa.


title: Särkänsalmen silta

text: Särkänsalmeen on suunniteltu rakennettavaksi kauko-ohjauksella avattava läppäsilta, jossa olisi 12-metrinen vapaa aukko ja 15-metrinen poisvedettävä palasilta; aukon leveydeksi tulisi siis 27 metriä. Läppäsilta sijaitsisi muutama sata metriä sillasta länteen, tiepenkereellä. Pengertä jouduttaisiin kaivamaan noin 10 000 kuutiometriä, josta noin kolmannes käytettäisiin läppäsillan tukipenkereiden korotukseen. Uuden väylän pituudeksi tulisi noin 1,7 kilometriä ja kulkusyvyydeksi 3,2 metriä.


title: Särkänsalmen silta

text: Läppäsillan myötä Naantalin vanhaankaupunkiin pääsisivät myös suuret, yli 16,5 metriä korkeat purjealukset ja Naantalin Kylpylään hotellilaivat.


title: Särkänsalmen silta

text: Tiepiirin teettämän selvityksen mukaan työmatka-aika pitenisi läppäsillan avauksen takia enimmillään noin 10 minuuttia. Silta avattaisiin kuitenkin vain kolme kertaa päivässä ja välttäen tieliikenteen ruuhka-aikoja.


title: Jim Barry

text: Jim Barry (s. 7. maaliskuuta 1870 Chicago, Illinois, Yhdysvallat - 4. huhtikuuta 1943 Chicago) oli amerikkalainen kärpässäsrjan ammattinyrkkelijä.


title: Jim Barry

text: Jim Barry on siitä erikoinen nyrkkeilijä, ettei hänelle kirjattu yhtään tappiota ammattilaisena, mutta hän sai pysyvän aivovaurion vuonna 6. joulukuuta 1897 otellessaan Walter Crootia vastaan Lontoossa. Tämän jälkeen hän ei nyrkkeillyt. Kaiken kaikkiaan hänelle kirjattiin 70 voittoa ja 9 tasapeliä 81 ammattilaisottelusta.


title: Jim Barry

text: Vuonna 2000 Barry valittiin International Boxing Hall of Fameen.


title: Pilkkaminivetti

text: Pilkkaminivetti ("Pericrocotus flammeus") on Etelä- ja Kaakkois-Aasiassa sekä Kiinassa tavattava käpinkäisiin kuuluva varpuslintu.


title: Pilkkaminivetti

text: Kooltaan pilkkaminivetti on noin 21 cm. Aikuisen koiraan pää, kurkku, yläselkä ja pyrstö, lukuun ottamatta uloimpia pyrstösulkia, jotka ovat punaiset, ovat väriltään mustat. Pitkähköt siivet ovat mustat ja niissä on kaksi punaista raitaa. Vatsan väri vaihtelee punaoranssista helakanpunaiseen. Naaras on vihertävän harmaa selästään. Otsa, vatsa ja kaksi siipijuovaa ovat väriltään keltaiset. Nuoret linnut muistuttavat väritykseltään naarasta.


title: Pilkkaminivetti

text: Pilkkaminivettia tavataan osassa Intian niemimaata, Malaijien saaristossa sekä Kiinan kaakkoisosissa. Pilkkaminivetit elävät avoimissa trooppisissa metsissä, mutta niitä voi tavata myös puistoissa ja puutarhoissa.


title: Pilkkaminivetti

text: Pilkkaminivettien pesintäkausi kestää huhtikuusta heinäkuuhun, tosin aika vaihtelee hieman alueittain. Pesän laji rakentaa puuhun pienistä oksanpätkistä, jotka se kiinnittää toisiinsa hämähäkinseitin avulla. Naaraspilkkaminivetti munii kahdesta neljään vaaleanvihreää pilkullista munaa. Vain naaras hautoo munia, muta poikasten ruokkimisesta vastaa myös koiras.


title: Pilkkaminivetti

text: Ravintonaan pilkkaminivetit käyttävät hyönteisiä ja hämähäkkejä. Laji pelottaa hyönteiset lehdiltä lentoon heiluttamalla voimakkaasti siipiään ja nappaa ne ilmasta. Laji voi myös etsiä ravintoa puiden lehvästön seasta.


title: Lapsuuden loppu

text: Lapsuuden loppu voi tarkoittaa seuraavia asioita:


title: Sudanin jalkapallomaajoukkue

text: Sudanin jalkapallomaajoukkue edustaa Sudania jalkapallon miesten maajoukkuekilpailuissa. Sitä hallinnoi Sudanin jalkapalloliitto.


title: Sudanin jalkapallomaajoukkue

text: Sudanin maajoukkue ei ole selviytynyt kertaakaan MM-kilpailujen lopputurnaukseen. Olympiakisojen jalkapalloturnauksessa Sudan oli mukana Münchenissä 1972, jossa se hävisi Burmalle 0–2, Neuvostoliitolle 1–2 ja Meksikolle 0–1 jääden alkulohkossaan viimeiseksi.


title: Sudanin jalkapallomaajoukkue

text: Sudan saavutti pronssia ensimmäisissä Afrikan mestaruuskilpailuissa, kotikisoissaan 1957. Turnaukseen osallistui vain kolme joukkuetta ja Sudan hävisi ainoassa ottelussaan Egyptille 1–2. Egyptin kisoissa 1959 Sudan saavutti hopeaa. Tälläkin kertaa mukana oli vain kolme joukkuetta: Sudan voitti Etiopian 1–0, mutta hävisi Egyptille 1–2. Ghanan kisoissa 1963 Sudan voitti alkulohkonsa selviytyen loppuotteluun, jonka se hävisi Ghanalle 0–3. Kotikisoissaan 1970 Sudan voitti Afrikan mestaruuden. Sijoituttuaan alkulohkossaan toiseksi se voitti välieräottelussa Egyptin jatkoajan jälkeen 2–1 ja loppuottelussa Ghanan 1–0. Pudottuaan vuosien 1972 ja 1976 kisoissa ensimmäisellä kierroksella Sudan ei esiintynyt Afrikan mestaruuskilpailujen lopputurnauksessa ennen kuin vasta Ghanan kisoissa 2008, joissa se jäi alkulohkossaan viimeiseksi. Päiväntasaajan Guinean ja Gabonin isännöimissä 2012 kisoissa Sudan eteni puolivälieräotteluun, jonka hävisi Sambialle 0–3.


title: John Tavares

text: John Tavares (s. 20. syyskuuta 1990 Mississauga, Ontario) on kanadalainen jääkiekkoilija, joka edustaa NHL-seura Toronto Maple Leafsia ja toimii joukkueen varakapteenina. Keskushyökkääjänä pelaava Tavares varattiin vuoden ensimmäisenä.


title: John Tavares

text: Ennen NHL-uraa Tavares pelasi Ontario Hockey Leaguessa (OHL) London Knightsin joukkueessa. Hän oli OHL:ään siirtyessään vain 14-vuotias. Tavares valittiin Canadian Hockey Leaguen vuoden tulokkaaksi vuonna 2006 ja vuoden pelaajaksi vuonna 2007. Kaudella 2007–2008 tehdyt 118 pistettä riittivät OHL:n pistepörssin voittoon. Hän nousi OHL:ään jo 14-vuotiaana. Hyökkääjä on tullut tunnetuksi muun muassa Wayne Gretzkyn yhden kauden maaliennätyksen rikkomisesta OHL:ssä: Tavares teki neljän kauden aikana OHL:ssä kaikkiaan yli 400 tehopistettä.


title: John Tavares

text: New York Islanders varasi Tavaresin NHL:n . Hän teki Islandersin kanssa kolmen vuoden tulokassopimuksen kesällä 2009. Hänen kausipalkkansa on 3,75 miljoonaa dollaria. Tulokaskaudellaan 2009–2010 Tavares teki runkosarjan 82 ottelussa yhteensä 24+30=54 tehopistettä. Hän oli runkosarjan päätyttyä tulokkaiden pistepörssin toinen Colorado Avalanchen Matt Duchenen jälkeen. Tavares jäi Duchenesta pisteen päähän. Hän oli joukkueensa sisäisen pistepörssin paras pistemies.


title: John Tavares

text: Kaudella 2010–2011 Tavares voitti tehoilla 29+38=67 jälleen Islandersin sisäisen pistepörssin. Ja jälleen kaudella 2011–2012 hän voitti Islandersin sisäisen pistepörssin 31+50=81 ja sijoittui samalla koko NHL:n pistepörssissä sijalle 8.


title: John Tavares

text: Tavaresia pidetään yhtenä lahjakkaimmista pelaajista pitkään aikaan. Hän oli vain viisi päivää liian nuori . Tavaresin agentit yrittivät vakuuttaa, että varaustilaisuuteen tehtäisi hänen takia poikkeussääntö. NHL kuitenkin piti rajansa ja Tavares sai siirtyä vielä vuodeksi takaisin OHL:ään.


title: John Tavares

text: Kauden 2012–13 alussa astui voimaan hänen uusi sopimuksensa Islandersin kanssa: kuusivuotinen, 33 miljoonan dollarin sopimus tarkoittaa 5,5 miljoonan dollarin keskipalkkaa. Vuosikausia kehnosti pärjänneelle joukkueelle Tavaresista on odotettu pelastajaa ja keulakuvaa, jonka ympärille voi rakentaa menestyvän joukkueen.


title: John Tavares

text: Kaudella 2012–2013 Tavares oli myös Hart Memorial Trophy -ehdokas.


title: John Tavares

text: 1. heinäkuuta 2018 Tavares solmi vapaana pelaajana seitsemän vuoden mittaisen ja 77 miljoonan dollarin arvoisen sopimuksen NHL-seura Toronto Maple Leafsin kanssa.


title: John Tavares

text: Tavares voitti alle 20-vuotiaiden MM-kultaa vuosina 2008 ja 2009. Vuoden 2008 kilpailuissa hän voitti prosentuaalisesti enemmän aloituksia kuin kukaan muu (79,31 %). Seuraavana vuonna Tavares valittiin kisojen parhaimmaksi hyökkääjäksi ja arvokkaimmaksi pelaajaksi. Tämän lisäksi hän vastaanotti valinnan tähdistökentällisen keskushyökkääjäksi, ja kahdeksalla maalillaan Tavares teki enemmän "täysosumia" kuin kukaan muu pelaaja. Tavares pelasi kertaalleen myös alle 18-vuotiaiden MM-kilpailuissa 2006.


title: John Tavares

text: Tavares oli mukana Kanadan miesten MM-joukkueessa vuosina 2010 ja 2011. Hän oli vuoden 2010 turnauksessa seitsemällä maalillaan kisojen eniten maaleja tehnyt pelaaja. Tavares teki myös Kanadan joukkueesta toiseksi eniten tehopisteitä yhdessä Matt Duchenen kanssa. Vuotta myöhemmin Tavares voitti Kanadan sisäisen pistepörssin (tehopisteet 5+4=9).


title: John Tavares

text: Tavares oli mukana Sotšin olympialaisissa ja Toronton maailmancupissa kultaa voittaneessa Kanadan maajoukkueessa.


title: John Tavares

text: "Jatkoaika.comin" verkkolehden mukaan Tavaresin vahvuuksiin kuuluu erityisesti "loistava laukaus", minkä myötä hänestä on muotoutunut "armoitettu maalintekijä". Lisäksi verkkolehti määrittelee hänen pelisilmänsä "erinomaiseksi".


title: John Tavares

text: Nuorempana Tavares harrasti myös lacrossea. Hänen setänsä, John Tavares on pelannut lajia ammattilaisena. Jääkiekon lisäksi Tavares pitää tavaroista ja niiden keräilystä.


title: Luokkakokous (kappale)

text: Luokkakokous on Maija Vilkkumaan kappale, joka julkaistiin 30. elokuuta 2008 toisena singlenä hänen viidenneltä studioalbumiltaan "Superpallo". Se nousi Suomen virallisen radiosoittolistan sijalle 18.


title: Luokkakokous (kappale)

text: Kappaleen musiikkivideon on ohjannut Misko Iho. Siinä Vilkkumaan nähdään viettävän luokkakokousta.


title: Antonio Corazzi

text: Antonio Corazzi (16. joulukuuta 1792 – 26. huhtikuuta 1877) oli italialainen arkkitehti. Hän oli kotoisin Livornosta. Hän suunnitteli muun muassa Varsovan Teatr Wielkin (Suuri teatteri), joka on yhä kuuluisa teatteri-, ooppera- ja balettitarjonnastaan.


title: Gregory A. Boyd

text: Gregory A. "Greg" Boyd (s. 1957) on yhdysvaltalainen pappi ja teologi. Hän oli ateisti, kunnes kääntyi kristinuskoon vuonna 1974. Hän on tullut tunnetuksi useista kristinuskoa käsittelevistä kirjoistaan, joiden joukossa ovat "Jeesus median myllyssä" ja "Epäilijän kirjeet: isän ja pojan väittelyä uskosta". "Lord or Legend?: Wrestling with the Jesus Dilemma" on hänen ja Paul Rhodes Eddyn yhteistyön tulosta.


title: Gregory A. Boyd

text: Boyd valmistui Minnesotan yliopistosta 1979, Yalen Divinity Schoolista 1982 ja Princetonin teologisesta seminaarista 1988. Hänestä tuli Bethelin yliopiston teologian professori. Hän on myös Woodland Hills Churchin vanhempi pastori ja Christus Victor Ministries -järjestön perustaja.


title: William Barrett

text: William Barrett voi tarkoittaa seuraavia henkilöitä:


title: Walmor Oliveira de Azevedo

text: Walmor Oliveira de Azevedo (s. 26. huhtikuuta 1954) on katolisen kirkon brasilialainen pappi ja Belo Horizonten arkkipiispa. Hän syntyi Bahiassa ja opiskeli kotimaassaan sekä Roomassa. Hän sai vihkimyksensä papiksi 9. syyskuuta 1977 ja piispaksi 10. toukokuuta 1998. Hänestä tuli vuonna 1998 Caliabrian titulaaripiispa ja São Salvador da Bahian apulaispiispa. Belo Horizonten arkkipiispaksi Minas Geraisissa hän nousi vuonna 2004.


title: Svenska Basketligan -kausi 2008–2009

text: Svenska Basketligan 2008–2009 oli 17:s kausi kun sarjaa pelattiin nykyisellä nimellään. Viime kauden mestarina kauteen lähti Solna Vikings, jonka riveissä pelaa Juha Sten. Toinen suomalainen sarjassa oli Aki Ulander, joka edusti Sundsvall Dragonsia. Sarjassa oli myös kaksi suomalaista valmentajaa: Pekka Salminen (Solna Vikings) ja kesken kauden Borås Basketiin siirtynyt Lars Ekström. Sarjan voitti Ulanderin edustama Sundsvall Dragons.


title: Svenska Basketligan -kausi 2008–2009

text:
Runkosarjan parhaat pelaajat tilastollisesti.
 Lesli Myrthil, (Solna Vikings)


title: Svenska Basketligan -kausi 2008–2009

text: Thomas Jackson (Uppsala Basket)


title: Svenska Basketligan -kausi 2008–2009

text: Johan Åkesson (Helsingborg Basket)


title: Svenska Basketligan -kausi 2008–2009

text: Juha Sten, (Solna Vikings)


title: Svenska Basketligan -kausi 2008–2009

text: Pekka Salminen, (Solna Vikings)


title: Svenska Basketligan -kausi 2008–2009

text: Uppsala Basket


title: Andrejevin heijastus

text: Andrejevin heijastus on puhtaassa normaalijohde-suprajohderajapinnassa tapahtuva prosessi, jossa suprajohteen energia-aukkoa pienemmän energian omaava elektroni (fermienergian yläpuolella oleva kvasihiukkaseksitaatio) heijastuu takaisin normaalijohteeseen aukkona (fermienergian alapuolella oleva kvasihiukkaseksitaatio). Tuloksena prosessista suprajohteeseen syntyy Cooperin pari. Andreevin heijastus on saanut nimensä venäläisen fyysikon Aleksander F. Andrejevin mukaan.


title: Andrejevin heijastus

text: Andreevin heijastus selittää, miksi suprajohteet, joilla on ääretön sähkönjohtavuus, ovat tavattoman huonoja lämmönjohteita. Prosessissa varaus siirtyy normaalijohteesta suprajohteeseen, mutta kvasihiukkasten kuljettama energia (entropiavirta) heijastuu liitoksesta takaisin normaalijohteeseen.


title: Andrejevin heijastus

text: Andreevin heijastuksen luoma elektroni-aukkokorrelaatio saa aikaan suprajohtavan läheisilmiön, jonka ansiosta normaalijohteessa lähellä normaali-suprajohderajapintaa voidaan havaita suprajohtavia ominaisuuksia.


title: Andrea Demirović

text: Andrea Demirović, tunnetaan myös nimellä Andrea (, s. 17. kesäkuuta 1985 Titograd, Montenegro, Jugoslavian sosialistinen liittotasavalta) on montenegrolainen laulaja ja Cetinjen musiikkiakatemian opiskelija. Demirović edusti Montenegroa Eurovision laulukilpailussa Moskovassa kappaleella "Just Get Out of My Life", mutta ei päässyt semifinaalista finaaliin.


title: Zoli Ádok

text: Zoli Ádok (Ádok Zoltán, s. 22. maaliskuuta 1976 Szeged) on unkarilainen laulaja, näyttelijä ja tanssija. Hän edusti Unkaria Eurovision laulukilpailussa 2009 kappaleella "Dance with Me". Àdok sijoittui semifinaalissa 15:nneksi 16 pisteellä eikä näin ollen päässyt kilpailun finaaliin.


title: Miika Soini

text: Miika Soini (s. 1973) on suomalainen elokuvaohjaaja. Hän on opiskellut elokuvaohjausta Taideteollisessa korkeakoulussa. Hänen ohjaamansa elokuva "Thomas", jossa pääosaa näyttelee Lasse Pöysti, valmistui 2008. "Thomas" sai ensi-iltansa Sodankylän elokuvajuhlilla kesäkuussa 2008, ja se tuli myös teatterilevitykseen. Soini sai "Thomasista" parhaan ohjaajan palkinnon Zerkalon elokuvajuhlilla Venäjällä Ivanovossa kesäkuussa 2009.


title: Marc Forster

text: Marc Forster (s. 30. marraskuuta 1969 Illertissen, Länsi-Saksa) on saksalainen elokuvaohjaaja. Hänet tunnetaan parhaiten elokuvan "007 Quantum of Solace" ohjauksesta.


title: Marc Forster

text: Forster oli ehdolla Golden Globe -palkinnon saajaksi parhaasta ohjauksesta elokuvasta "Finding Neverland – tarinan lähteillä".


title: Soraya Arnelas

text: Soraya Arnelas, taiteilijanimeltään Soraya (s. 13. syyskuuta 1982) on suosittu espanjalainen laulaja. Hän edusti Espanjaa Eurovision laulukilpailussa 2009 kappaleella "La noche es para mí". Kilpailun finaalissa hän sijoittui 23:nneksi 23 pisteellä.


title: Last Train to Paris

text: Last Train to Paris on yhdysvaltalaisen hip hop -kollektiivin Diddy – Dirty Moneyn vuonna 2010 julkaistu studioalbumi. Sen julkaisi levy-yhtiö Bad Boy Records.


title: Atlantinfregattilintu

text: Atlantinfregattilintu ("Fregata aquila") on Etelä-Atlantin alueella elävä uhanalainen fregattilintu. Se pesii ainoastaan pienellä Boatswain Bird Islandilla. Suppea pesimisalue tekee siitä häviämiselle alttiin.


title: Atlantinfregattilintu

text: Atlantinfregattilinnun pituus on 90–95 senttiä ja paino 1,3 kiloa. Siipiväli on kaksi metriä. Koiraan höyhenpuku on täysin musta, mutta siinä on vihreää ja violettia kiiltoa. Sen kurkkupussista tulee pesimäaikaan kirkkaanpunainen, sydämen muotoinen pallo. Naaras on enemmänkin ruosteenruskea etenkin kauluksen ja rinnan kohdalta. Joillain naarailla on myös valkoisia laikkuja vatsassa ja rinnassa. Nuoret yksilöt muistuttavat naaraita, mutta niiden pää on valkoinen. Muiden fregattilintujen tapaan atlantinfregattilinnulla on haaroittunut pyrstö, koukkunokka ja teräväkärkiset siivet. Koiraspuolisia atlantinfregattilintuja ja keisarifregattilintuja on väitetty mahdottomiksi erottaa toisistaan, mutta atlantinfregattilintunaaraat eroavat sukulaisistaan siinä, että niillä ei ole valkoista päässä tai ruumiissa.


title: Atlantinfregattilintu

text: Atlantinfregattilinnun esiintymisalue kattaa 2 800 000 neliökilometrin laajuisen merialueen, mutta laji pesii vain syrjäisen Ascensionin kupeessa olevalla pienellä Boatswain Bird Islandilla, 250 metrin päässä suuremman saaren rannasta. Atlantinfregattilintuja kuljeskelee Länsi-Afrikassa Guineanlahdelta Kongojoen suulle. Laji pesi yli sata vuotta sitten myös Ascensionilla, mutta uudisasukkaiden tuomat ja sittemmin villiintyneet kissat hävittivät sen. Ascensionin ja Boatswain Bird Islandin välisen salmen voimakas virtaus on pitänyt nelijalkaiset pedot poissa saarelta. Atlantinfregattilinnut pesivät karulla, jokseenkin paljaalla basalttirinteellä. Populaation kooksi arvioidaan 17 200–20 200 yksilöä.


title: Atlantinfregattilintu

text: Atlantinfregattilinnun ravintoa ovat kaloista erityisesti liitokala ("Exocoetus volitans") sekä "Cypsilurus"- ja "Hirundichthyes"-suvun kalat. Ravintoon kuuluvat mahdollisesti myös kalmarit. Atlantinfregattilinnut pyydystävät vastakuoriutuneita liemikilpikonnan poikasia ja ryöstävät poikasia muiden merilintujen pesistä. Muiden fregattilintujen tapaan ne varastavat ruokaa muilta merilinnulta.


title: Atlantinfregattilintu

text: Atlantinfregattilinnut pesivät neljässä löyhässä yhdyskunnassa. Pesintää tapahtuu mahdollisesti ympäri vuoden. Pesivien lintujen lukumäärä kuitenkin vaihtelee. Munimisten määrä alkaa kasvaa toukokuussa ja on huipussaan lokakuussa. Tämän jälkeen munia tulee vähemmän ja pohja on helmi-huhtikuussa. Atlantinfregattilintuparin pesimämenestys on huono ja pari voi kasvattaa vain yhden poikasen kahden vuoden välein. Pesimäaikaan koiraat kerääntyvät yhteen ja esittelevät täysiä kurkkupussejaan ohilentäville naaraille. Ne osoittelevat kurkkupussejaan ylöspäin, jyskyttävät rytmikkäästi puoliksi avonaisia siipiään ja kalisuttelevat nokkaansa äänekkäästi. Parinmuodostuksen ja parittelun jälkeen naaras munii yhden munan maassa sijaitsevaan pesään, jota täydennetään pikkukivillä, sulilla ja luilla. Haudonta-aika kestää noin 44 vuorokautta ja poikanen tulee lentokykyiseksi 6–7 kuukauden ikäisenä. Se on kuitenkin useita kuukausia tämän jälkeenkin riippuvainen vanhempien ruokinnasta.


title: Atlantinfregattilintu

text: Atlantinfregattilintu luokitellaan vaarantuneeksi lajiksi. Se on kärsinyt metsästyksestä ja ihmisten alueelle tuomista mustarotista sekä erityisesti kissoista. Ascensionilla aikoinaan sijainneet suuret yhdyskunnat ovatkin hävinneet. Boatswain Bird Islandin yhdyskuntien uhkana ovat alhainen poikastuotanto ja pesimäalueen suppeus. Alueella tapahtuvaa pitkäsiimakalastus on myös huolenaiheena. Se saattaa aiheuttaa enemmän lintujen kuolemia kuin laji kestää.


title: Atlantinfregattilintu

text: Boatswain Bird Island on nykyään rauhoitusalue, jossa atlantinfregattilinnut ovat turvassa häirinnältä. Villiintyneet kissat saatiin hävitettyä Ascensionilta vuonna 2004 ja useat merilinnut ovat palanneet saarelle. Atlantinfregattilinnun arvellaan tekevän samoin.


title: Stéphane Courtois

text: Stéphane Courtois (s. 25. marraskuuta 1947) on ranskalainen historioitsija.


title: Stéphane Courtois

text: Courtois toimii vanhempana tutkijana Centre National de la Recherche Scientifiquessa (CNRS), Université de Paris-Nanterressa. Hän on myös aikakauslehti "Communismen" päätoimittaja.


title: Stéphane Courtois

text: Courtois on kommunismin kriitikko ja entinen maoisti, joka tuli maailmanlaajuisesti tunnetuksi "Kommunismin mustan kirjan" päätoimittajana. Kirjaa myytiin miljoonia kappaleita useilla eri kielillä.


title: Charlotte Skeoch

text: Charlotte Skeoch (s. 22. helmikuuta 1989 Surrey, Englanti, Iso-Britannia) on englantilainen näyttelijä. Hän on näytellyt Hannah Abbottia elokuvissa "Harry Potter ja salaisuuksien kammio" ja "Harry Potter ja liekehtivä pikari".


title: Onin piirikunta

text: Onin piirikunta () on piirikunta Ratša-Letškhumi ja Kvemo Svanetin hallintoalueella Georgiassa. Piirikunnassa on noin 8 800 asukasta (2007) ja sen pinta-ala on 1 748 neliökilometriä. Historiallisesti Onin alue on osa Ratšaa. Piirikunnan keskus on Onin kaupunki, joka sijaitsee Rioni-joen vasemmalla rannalla syvässä laaksossa yli 800 metriä merenpinnan yläpuolella.


title: Onin piirikunta

text: Onissa ja sen ympäristössä on useita historiallisia monumentteja, mukaan lukien keskiaikaisten linnoitusten raunioita ja kirkkoja. Suosittu kylpylä, Šovi, sijaitsee noin 30 kilometrin päässä Onista Suuren Kaukasuksen etelärinteillä.


title: AK-103

text: Kalashnikov-103 eli AK-103 on uusin malli perinteisestä venäläisestä AK-47 rynnäkkökivääristä. Suomessa AK-103:n siviilimalli Saiga M3-EXP-1 on suosittu niin kutsuttuna reserviläisaseena.


title: AK-103

text:
Aseen ostajiin kuuluvat liittovaltion vartiopalvelu ja rikosseuraamusvirasto.
Venäjän valtio teki sopimuksen Venezuelan kanssa sadantuhannen aseen toimittamisesta Venezuelan armeijalle vuonna 2006 ja oikeudesta valmistaa lisenssillä 50 000 kivääriä vuodessa vuodesta 2010 alkaen.


title: Tsutomu Yamaguchi

text: Tsutomu Yamaguchi ( "Yamaguchi Tsutomu", 16. maaliskuuta 1916 – 4. tammikuuta 2010) oli japanilainen mies, joka selvisi sekä Hiroshiman että Nagasakin pommituksista. Hänet oli jo todettu hibakushaksi (Hiroshiman tai Nagasakin pommituksesta selvinnyt henkilö) Nagasakin pommituksesta, mutta 24. maaliskuuta 2009 Japanin hallitus varmisti Yamaguchin olleen myös aiemmassa, Hiroshiman pommituksessa.


title: Tsutomu Yamaguchi

text: 6. elokuuta 1945 insinöörinä Mitsubishi Heavy Industriesin palveluksessa liikematkalla ollut Yamaguchi oli astumassa ulos raitiovaunusta, kun atomipommi Little Boy pudotettiin kaupunkiin kolmen kilometrin päässä hänestä. Räjähdys tuhosi hänen vasemman korvansa tärykalvon, sokeutti hänet väliaikaisesti ja aiheutti vakavia palovammoja hänen ylävartaloonsa. Hänet pantiin siteisiin palovammojen takia, ja hän kaljuuntui. Radioaktiivinen laskeuma aiheutti hänen vaimolleen myrkytyksen. Yamaguchi vietti yön ilmahyökkäyssuojassa ennen kuin palasi kotikaupunkiinsa Nagasakiin seuraavana päivänä. Paria päivää myöhemmin 9. elokuuta toinen pommi, Fat Man, pudotettiin Nagasakiin, mistä hän myös selvisi.


title: Tsutomu Yamaguchi

text: Yamaguchi kärsi syövästä, jonka pommitukset saattoivat aiheuttaa. Hän kirjoitti 1980-luvulla kirjan kokemuksistaan ja oli vuonna 2006 mukana pommituksista selvinneitä käsittelevässä dokumentissa "Nijūhibaku" (”Kahdesti pommitettu”). Hän protestoi aktiivisesti ydinaseita vastaan. Hänellä oli kaksi tytärtä, Toshiko ja Naoko, sekä poika Katsutoshi, joka kuoli vuonna 2005. Yamaguchin vaimo kuoli vuonna 2008, ja hän itse kuoli 93-vuotiaana vatsasyöpään tammikuussa 2010.


title: The Cheetah Girls: One World

text: The Cheetah Girls: One World on vuonna 2008 ensi-iltansa saanut yhdysvaltalainen elokuva, joka on samalla kolmas osa The Cheetah Girls -elokuvasarjassa. Elokuvan ohjasi Paul Hoen ja käsikirjoitti Nisha Ganatra. Pääosassa esiintyivät kahdessa edellisessäkin mukana olleet Adrienne Bailon, Sabrina Bryan ja Kiely Williams.


title: Niels Brinck

text: Niels Brinck Kristensen (s. 24. syyskuuta 1974 Aabyhøj) on tanskalainen laulaja ja lauluntekijä. Hän edusti Tanskaa Eurovision laulukilpailussa 2009 kappaleella ”Believe Again” voitettuaan Tanskan euroviisukarsinnan Dansk Melodi Grand Prix. Laulukilpailun finaalissa hän sijoittui 13:nneksi 74 pisteellä. Brinck on myös tehnyt tunnuskappaleen tanskalaiseen poliisisarjaan nimeltä "Anna Pihl".


title: Villikkala (Halikko)

text:
Halikon Villikkala on kylä entisen Halikon kunnan alueella Salossa. Kylä sijaitsee 110-tien pohjoispuolella lähellä Jokikaustan aluetta. Villikkalassa sijaitsee vain kantatila Villikkala sekä siitä lohkottu maantila Iiaro.
Kylä sai vuoden 2009 kuntaliitoksessa etuliitteen "Halikon" Villikkala, joittei sitä sekoitettaisi Kiskossa sijainneeseen Vilikkalaan.


title: Villikkala (Halikko)

text: Valtaosa Villikkalasta on metsäistä kukkulamaastoa. Suurimmat mäet ovat Palomäki, Ukonmäki ja Rytömäki. Mäkien väliset laaksot ovat joko niittyä tai viljelysmaata. Alueen eteläosassa virtaa Seinärinoja, joka myöhemmin yhdistyy Purilanjokeen. Alueen tiestö on kapeaa hiekkatietä, joka tilojen välillä yhdistäen kylän Korvenpäähän ja Riikolaan.


title: Villikkala (Halikko)

text: Villikkala lienee asutettu jo varhaiskeskiajalla, sillä kylä kuului ns. suomalaisen vero-oikeuden piirin. Varhaisin maininta Villikkalasta on kuitenkin vuodelta 1540, jolloin se oli Joensuun kartanon tilus. Kylästä alettiin lohkoa torppia vasta 1900-luvun puolivälin jälkeen, jolloin itsenäistyivät Rytömäki, Härjämäki ja Iiaro. Myöhemmin on lohkottu vielä tilat Tuomisto ja Hirrenmäki, mutta Iiaroa lukuun ottamatta kaikki lohkotilat ovat nykyään hävinneet kylästä.


title: Versa est in luctum

text: Versa est in luctum on espanjalaisen renessanssisäveltäjä Alonso Lobon (1555–1617) motetti. Hän sävelsi sen nähtävästi Filip II:n hautajaisiin vuonna 1598. Latinankielinen teos on a cappella -kuorolle eli ilman soitinsäestystä. Siitä on saatavilla useita levytyksiä.


title: Aaro Miettinen

text: Aaro Miettinen () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana Valkoisessa armeijassa.


title: Aaro Miettinen

text: Miettisen vanhemmat olivat maanviljelijä Nestor Miettinen ja Anna Liisa Tiirikainen.


title: Aaro Miettinen

text: Miettinen kirjoitti ylioppilaaksi Kuopion klassillisesta lyseosta vuonna 1910 ja liittyi Savolaiseen osakuntaan. Opintojaan hän jatkoi Helsingin yliopiston filosofisen tiedekunnan maanviljelys-taloudellisella osastolla vuosina 1910–1915 ja suoritti metsänhoidon alkututkinnot.


title: Aaro Miettinen

text: Miettinen työskenteli maanviljelysharjoittelijana ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 21. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui vuonna 1917 Polangenissa järjestetyille erikoiskursseille (pommarikurssi).


title: Aaro Miettinen

text: Miettinen astui Suomen armeijan palvelukseen luutnantiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 1. jääkäripataljoonan 2. komppaniaan. Hän otti osaa sisällissodan taisteluihin Lempäälässä ja Säiniöllä sekä Viipurissa.


title: Aaro Miettinen

text: Miettinen siirrettiin sisällissodan jälkeen 5. kesäkuuta 1918 alkaen Karjalan kaartin rykmenttiin. jossa hän toimi komppanianpäällikkönä eri komppanioissa. Hän hoiti myös satunnaisesti pataljoonan komentajan tehtäviä. Hänet siirrettiin 5. helmikuuta 1920 alkaen päälliköksi Käkisalmen Läänin rykmenttiin 9. komppaniaan. Käkisalmelta hänet komennettiin 6. huhtikuuta 1921 Yleisesikunnan topografikursseille, missä hän johti 30. kesäkuuta – 30. syyskuuta 1921 välisen ajan Helsingin linnoitusalueen kartoitustöitä. Käkisalmen Läänin rykmentistä hänet siirrettiin 20. huhtikuuta 1921 Savon jääkärirykmenttiin, missä hän toimi aluksi päällikkönä 6. komppaniassa ja 31. elokuuta 1921 alkaen niin ikään päällikkönä 3. konekiväärikomppaniassa. Konekiväärikomppaniasta hänet siirrettiin 21. helmikuuta 1922 lähtien päälliköksi 4. komppaniaan. Armeijasta Miettinen erosi 19. huhtikuuta 1922 ja työskenteli sen jälkeen maanmittarien apulaisena ja muissa vastaavissa töissä. Luottamustehtävistä mainittakoon kuuluminen jäsenenä vuonna 1920 Suomen ja Venäjän välisen Karjalankannaksen rajakomissioon.


title: Aaro Miettinen

text: Miettinen osallistui talvisotaan toimistopäällikkönä Pohjois-Savon suojeluskuntapiirin esikunnassa ja talousupseerina Jalkaväkirykmentti 37:n 2. pataljoonassa. Välirauhan aikana hän toimi Jalkaväenkoulutuskeskus 5:ssä. Jatkosotaan hän osallistui komppanianpäällikkönä Jalkaväenkoulutuskeskus 12:ssa ja aluepäällikkönä Sortavalan ilmasuojelupiirissä vuoteen 1942 saakka, jolloin hänet vapautettiin palveluksesta.


title: Jade Ewen

text: Jade Ewen (s. 24. tammikuuta 1988 Lontoo) on englantilainen laulaja ja näyttelijä. Hänen uransa alkoi "Leijonakuningas"-musikaalissa Nalan roolissa. Hän on näytellyt lukuisissa televisiosarjoissa Isossa-Britanniassa ja Australiassa. Hän edusti Isoa-Britanniaa Eurovision laulukilpailussa 2009 kappaleella ”It’s My Time” ja sijoittui kilpailun finaalissa viidenneksi 173 pisteellä. Samana vuonna Ewen liittyi jäseneksi brittiläiseen Sugababes-trioon.


title: Susanne Georgi

text: Susanne Georgi (s. 27. heinäkuuta 1976) on tanskalainen laulaja, joka asuu ja työskentelee Andorrassa. Hän edusti Andorraa Eurovision laulukilpailussa 2009 kappaleella "La teva decisió (Get a Life)", mutta ei päässyt semifinaalista läpi finaaliin. Georgi on tunnettu myös eurodance-duosta Me & My, jossa hän laulaa yhdessä sisarensa Pernillen kanssa.


title: Jamie Campbell Bower

text: James Metcalfe "Jamie" Campbell Bower (s.  22. marraskuuta 1988 Lontoo, Britannia) on englantilainen näyttelijä, laulaja ja entinen malli. Hän on näytellyt muun muassa Anthony Hopen roolissa Tim Burtonin elokuvassa "" ja Caius Volturia Stephenie Meyerin kirjasarjaan perustuvassa Twilight-elokuvasarjassa.


title: Jamie Campbell Bower

text: Lontoolainen Campbell Bower aloitti opiskelunsa Bedalesin sisäoppilaitoksessa, Hampshiressa ja on National Youth Music Theatren entinen oppilas. Hänen näyttelijänuransa alkoi, kun hänen hyvä ystävänsä suositteli häntä agentilleen. Ennen vuotta 2007 Campbell Bower työskenteli vielä täysipäiväisesti mallina lontoolaisen Select Model Managementin toimistossa.


title: Jamie Campbell Bower

text: Campbell Bowerin ensimmäinen rooli oli BBC:n vuonna 2007 tuottamassa draamaelokuvassa "Illanistujaiset". Seuraavana vuonna Campbell Bower näytteli elokuvissa "RocknRolla" ja "Sotatalvi". Vuonna 2009 hän näytteli "The Prisoner"-nimisen sarjan uudelleenfilmatisoinnissa roolinimellä Number 11-12. ja Stephenie Meyerin "Houkutus"-kirjasarjan toiseen osaan perustuvassa elokuvassa "Twilight – Uusikuu", jonka ohjasi Chris Weitz. Kyseisessä elokuvassa hän näyttelee Voltureihin kuuluvaa vampyyriä Caiusta. Hän esitti samaa roolia elokuvassa "Twilight – Aamunkoi (osa 2)", jonka ensi-ilta oli syksyllä 2012. Vuonna 2010 Campbell Bower esitti nuorta Gellert Grindelwaldia Harry Potter -elokuvasarjan päättävissä elokuvissa "Harry Potter ja kuoleman varjelukset, osa 1" ja "osa 2". Vuonna 2013 Bower näytteli Jace Waylandia Cassandra Claren Varjojen kaupungit -romaanisarjan ensimmäiseen osaan perustuvassa elokuvassa "".


title: Jamie Campbell Bower

text: Campbell Bower on ollut lyhyen aikaa kihloissa näyttelijä Bonnie Wrightin kanssa. Kihlaus purkautui 2012. Sen jälkeen hänen sanotaan seurustelleen "" -elokuvan kuvauksissa vastanäyttelijänään olleen Lily Collinsin kanssa.


title: Jamie Campbell Bower

text: Näyttelemisen lisäksi Cambell Bower laulaa "Counterfeit"-nimisessä yhtyeessä. Yhtyeen alkuperäinen nimi oli "The Darling Buds", mutta nimi muutettiin yhden jäsenen lähdettyä. Lisäksi 1990-luvulla oli olemassa suosittu samanniminen walesilainen rockyhtye "The Darling Buds".


title: Next Time

text: Next Time () on makedonialainen miesduo, joka edusti Makedoniaa Eurovision laulukilpailussa 2009 kappaleella "Neshto shto ke ostane". Yhtyeen jäseniä ovat kaksosveljekset Stefan Filipovski ja Martin Filipovski.


title: Pjotr Jelfimov

text: Pjotr Jelfimov (, , s. 15. helmikuuta 1980 Mahiljou, Valko-Venäjän SNT) on valkovenäläinen laulaja, joka edusti Valko-Venäjää Eurovision laulukilpailussa 2009 kappaleella "Eyes That Never Lie", mutta ei edennyt semifinaalista finaaliin. Hän voitti Valko-Venäjällä käydyn euroviisukarsinnan 19. tammikuuta 2009 11 475 äänellään.


title: Ugandan jalkapallomaajoukkue

text: Ugandan jalkapallomaajoukkue edustaa Ugandaa jalkapallon miesten maajoukkuekilpailuissa. Sitä hallinnoi Ugandan jalkapalloliitto.


title: Ugandan jalkapallomaajoukkue

text: Ugandan maajoukkue ei ole selviytynyt kertaakaan MM-kilpailujen lopputurnaukseen. Afrikan-mestaruuskilpailujen lopputurnauksessa Uganda pelasi ensimmäisen kerran Etiopian kisoissa 1962. Joukkue hävisi välieräottelussa Egyptille 1–2 ja pronssiottelussa Tunisialle 0–3 sijoittuen neljänneksi. Vuosien 1968, 1974 ja 1976 kisoissa Uganda putosi jatkosta ensimmäisellä kierroksella. Ghanan kisoissa 1978 joukkue saavutti hopeaa. Voitettuaan alkulohkonsa se kukisti välieräottelussa Nigerian 2–1 ja hävisi loppuottelussa Ghanalle 0–2. Tämän jälkeen Uganda ei ole selviytynyt maanosan mestaruuskilpailujen lopputurnaukseen.


title: Hellevi Härkönen

text: Saima Hellevi Härkönen (ent. Seiro, o.s. Härkönen s. 8. joulukuuta 1948 Suomussalmi) on suomalainen näyttelijä ja radiokuuluttaja. Hän opiskeli Teatterikoulussa vuosina 1968–1971. Hän on näytellyt elokuvissa, televisiosarjoissa ja teatterissa. Härkönen on ollut kiinnitettynä näyttelijänä Joensuun kaupunginteatteriiin vuosina 1971–1973 sekä Kotkan kaupunginteatteriiin 2001–2002. Lisäksi hän on vieraillut KOM-teatterissa, Espoon Kaupunginteatterissa ja Riihimäen Teatterissa.


title: Hellevi Härkönen

text: Härkönen työskenteli kuuluttajana Yleisradiossa vuosina 1988–2012, viimeksi Yle Radio 1:ssä. Hän jäi Yleisradiosta eläkkeelle 2012, mutta on kesästä 2014 alkaen taas kuuluttanut kanavalla.


title: Hellevi Härkönen

text: Hän on kirjoittanut myös näytelmiä, muun muassa näytelmän "Lantapallo ja näkymätön nainen".


title: Christína Metaxá

text: Christína Metaxá () on kyproslainen laulaja, joka edusti maataan Eurovision laulukilpailussa 2009 kappaleella ”Firefly”, mutta ei selvinnyt semifinaalista finaaliin. Myös hänen veljensä Nikólas Metaxás on laulaja, joka sijoittui toiseksi Kreikan "X Factor" -ohjelmassa. Nikólas Metaxás suunnitteli ja sävelsi sisarensa viisuesityksen.


title: Minivetit

text: Minivetit ("Pericrocotus") on käpinkäisten heimoon kuuluva varpuslintusuku. Minivettien sukuun kuuluu BirdLifen mukaan 13 lajia. Toisissa lähteissä sukuun on esitetty erilaisia lajimääriä.


title: Bronson Pelletier

text: Bronson Pelletier (s. 31. joulukuuta 1986) on kanadalainen televisionäyttelijä. Hänen tunnetuin roolinsa on Jack Sinclair TV-sarjasta "Renegadepress.com". Hänellä on myös rooli TV-sarjassa "Dinosapien". Pelletierin ensimmäinen elokuvarooli on Jared-ihmissusi elokuvassa "Twilight – Uusikuu", joka perustuu Stephenie Meyerin luoman kirjasarjan romaaniin "Uusikuu". Hän jatkaa rooliaan Jared-ihmissutena vuoden 2010 jatko-osassa "Twilight – Epäilys", joka taas perustuu romaaniin "Epäilys".


title: Bronson Pelletier

text: Pelletier on ollut vuosina 2006 ja 2007 ehdolla Leo Awards -palkinnon saajaksi sekä vuonna 2007 Gemini Awards -palkinnon saajaksi.


title: Bronson Pelletier

text: Hän on Cree-intiaani.


title: Honda Shadow

text: Honda VT Shadow on japanilaisen Hondan valmistama custom-tyylinen moottoripyörämallisto, joka esiteltiin vuonna 1983. VT-sarjassa on useita iskutilavuuksia alkaen 125 cm³ aina 1800 cm³ saakka. Moottorikonstruktiona on nelitahtinen nestejäähdytetty V2.


title: Honda Shadow

text: Honda Shadow VT600 (iskutilavuus 583 cm³) oli tuotannossa 1988–2002. Nestejäähdytetty 52-asteinen kuusiventtiilinen V-twin kehitti tehoa 54 hv.


title: Honda Shadow

text: Honda VT 125 C/C2 Shadow on Euroopan markkinoille suunnattu kaksisylinterinen kevytmoottoripyörä, jota Honda Motor Company valmisti JC29-mallitunnuksella vuosille 1999-2000 Kikuchi-tehtaallansa Japanissa, ja JC31-mallitunnuksella vuosille 2001-2006 Honda-Montesa S.A.:n tehtaalla Barcelonassa Espanjassa. Vuosina 2000-2001 C-version rinnalla oli tarjolla kaksiväri-polttoainesäiliöllä varustettu luksusversio C2. Honda-Montesa valmisti samoin vuodelle 2001 esiteltyä matkaenduroa Honda XL 125 V Varadero aina vuosimalliin 2010 saakka, joka käytti pitkälti samaa V2-moottoria (2007 lähtien kaasutinten sijaan "Euro 3"-normin täyttävällä polttoaineen ruiskutuksella; Shadow-mallia ei enää päivitetty), ja jonka valmistus jatkui vuosina 2011-2012 Honda-Italian tehtaalla Atessassa. Shadow VT125:n esimerkiksi varaosanumeroissa käytetty "Product Code Number"-tunnus on KGB. Japanilaisista kilpailijoistaan poiketen nestejäähdytteisellä 90 asteen V2-moottorilla ja kahdella alipainekaasuttimella VT 125 C/C2 saavuttaa täyden A1-luokassa sallitun 11 kW tehon: moottori tuottaa 90 asteen V-kulman ja tasaisen sytytysvälin vuoksi myös vähemmän värinöitä kuin kapeamman V-kulman mallit Suzuki VL 125 Intruder ja Yamaha XV 125 Virago / XVS 125 Dragstar. Shadow ja Varadero ovat "Iron Butt Association Finland":in ylläpitämän suoritusten listauksen mukaan 125-kuutioisten luokassa ylivoimaisesti suosituimpia nk. "Iron Butt"-ajojen perussuorituksessa (1 000 mailia 24 tunnin sisään, nk. "SS1000"-ajo). Honda VT 125 Shadow oli vuonna 1999 Ranskan markkinoiden eniten myyty moottoripyörämalli 10 088 kappaleella, ja se saavutti hyvän suosion myös muissa maissa.


title: Honda Shadow

text: Suomeen tuodut VT 125 C/C2:t ovat yleiseurooppalaista ED-mallia ("European Direct Sales"). Muita markkinakohtaisia versioita ovat E (Iso-Britannia) vasemmanpuoleisen liikenteen ajovalokuviolla, F (Ranska) keltaisella ajovalolla sekä veromerkkipidikkeellä, G/G2 (Saksa) joista G2 on 80 km/t-rajoitettu sikäläisen lainsäädännön mukaisesti, sekä SW (Sveitsi) jossa on kaasutinten suutinmuutoksia tiukempien päästörajojen vuoksi. JC29-mallissa (1999-2000) on myös pienemmät ja porrastetut pääsuuttimet verrattuna myöhempään JC31-malliin (2001-2006). Värikoodit on merkitty tarraan, mikä löytyy kuljettajan penkin alta runkoputkeesta: esimerkiksi vuonna 1999 tarjolla ollut candypunainen R-101CU (""candy glory red"") on monien muiden Hondan 2000-luvun vaihteen punaisten värien tavoin epästabiili, eli sillä on pitkäaikaisessa suorassa auringonpaisteessa taipumus sinertyä ja viimein haalistua: ilmiön uumoillaan juontuvan siirtymisestä vesiohenteisiin lakkoihin. Muissa värisävyissä haalistumisongelmaa ei tiettävästi esiinny.


title: Honda Shadow

text: Täydet sallitut 11kW saavuttava pieni V2-moottori on korkeapuristeinen, ja siksi Honda suosittelee käytettäväksi polttoainetta, jonka "Anti Knock Index" (AKI, RON/MON-lukemirn keskiarvo) on 91 tai parempi. Vaatimus on yleinen moderneissa 125-kuutioisissa moottoreissa, esimerkiksi KTM Duke 125 ja RC 125. Suomessa laajalti tarjotun 95 E10-polttoaineen AKI on Neste Oy:n tuotetiedotteen mukaan vain 90,3-90,0 eli riittämätön, ja se on aiheuttanut niin Shadown kuin Varaderonkin pienessä V2-moottorissa nakutusvaurioita: ennen aikojaan syttyvän seoksen paineisku aiheuttaa männän lakeen väsymismurtuman, yleisemmin hieman kuumempana käyvässä takasylinterissä. Moottori saattaa pysähtyä rikkohetkellä mutta on jäähdyttelyn jälkeen taas ajettavissa, joskin karkaavan puristuspaineen takia sen teho laskee tuntuvasti. Valmistajan ohjeesta poiketen ensimmäisten vuosien suomenkielinen käyttäjän ohjekirja jätti mainitsematta polttoaineen AKI-määrityksen. Suomalaisen 95 E10-polttoaineen alempi nakutusraja lie juurisyy myös muissa mp- ja automoottoreissa esiintyneisiin häiriöihin ja rikkoihin: ongelma on estettävissä käyttämällä 98 E5-suojalaatua.


title: Honda Shadow

text: Vähäisen käytön tai pitkien ajotaukojen aikana V2-moottorin nokka-akseleiden menosuuntaan oikeanpuoleiset laakerit ("6003"-kuulalaakerit) voivat kuivahtaa, sillä ne ovat roiskevoideltuja. Vahinko on rajattavissa starttaamalla moottoria ennen varsinaista käynnistystä sytytystulpat irrotettuina, jotta öljykierto ehtii lähteä käyntiin ennen varsinaista käynnistystä, sekä rauhallisella lämmittelyajolla. Vaurioituneen laakerin ääntelyyn on reagoitava pian, joko uusimalla laakerit tai vaihtamalla laakerit sisältävä nokka-akselipaketti (Honda-suositus), sillä vahingoittunut laakeri voi purkautua ja aiheuttaa mittavan moottorivaurion. Ilman pitkiä taukoja ajossa oleva Shadow/Varadero ei ole tässä suhteessa ongelmallinen, vaan Hondan pieni V2-moottori kestää peruskorjausvälin (50 000 mailia eli 80 000 kilometriä) useimmiten moitteettomasti, ja on tapauksissa (muutama prosentti kannasta, ks. mm. Moto-Station (fr) "Maxitest"-lukijatesti) saavuttanut yli kaksinkertaisen ajomäärän ennen peruskorjauksen tarvetta.VT 125 C Shadow-mallin vakiovarustelu on varsin karu ajatuksella, että mp-tyypille ominaisesti käyttäjä täydentäisi (matka-ajo) tai karsisi sitä tarpeidensa mukaan. Honda valmisti sarjaa erilaisia mallikohtaisia "Hondaline"-lisävarusteita, kuten mm. sissybar/tavarateline-yhdistelmän, pleksi-tuulilasin, nahkasivulaukut (kaksi versiota) ja nahka-tavararulla sekä laajan valikoiman kromattuja osia alkuperäisten tilalle (kuva; 2001 VT125C Hondaline-lisävarusteilla), joita tarjottiin Suomessa alkuvuosina myös valmiiksi asennettuna varustepakettina. Honda-tarvikkeiden saatavuus heikkeni jo 2000-luvun alussa, ja niitä on enää vaikea löytää edes käytettyinä. Hondan edelleen hyvin suosittuihin 125-kuutioisiin V2-malleihin on kuitenkin yhä tarjolla yleis- ja mallikohtaisia varusteita, kuten mm. lisämittarit, jäähdyttimen suoja, tankkilaukku tai kaatumaraudat. Myös pakoputkiston voi halutessaan - tai alkuperäisen pakoputken väistämättömän sisäisen ruostumisen takia pakon edessä - vaihtaa, jolloin moottoripyörän ääni muuttuu. Esimerkiksi Laserin putkistolla pyörään saadaan voimakkaampi ääni.